Itinerari Trip 7 Hari Ke Jepun Dan 1 Kesilapan Yang Telah Aku Buat

Salam semua, hari ini aku nak kongsi pengalaman sepanjang 7 hari di Jepun. Aku nak kongsi jadual perjalanan, tempat, kos dan kesalahan terbesar yang aku lakukan untuk trip ini. Haha.

Route: KL – Osaka – Tokyo (Disneysea) – Takayama – Nara – Osaka – KL. Total RM3056 all in. Tarikh 8-14 Feb 2017.

Tak kaji betul-betul pasal Japan train dan ingat JR Pass boleh beli terus di sana. Aku dengan yakinnya sampai Osaka dan nak beli JR Pass.

Tiba-tiba orang kaunter tu cakap JR Pass kena beli di luar Japan dan hanya boleh di tebus di Japan. Menung aku sekejap dekat depan pintu pejabat JR Pass tu. Sebab bawak duit cukup-cukup je dan bajet akan lari teruk kalau nak beli satu-satu laluan untuk berpindah randah.

Tapi nasib lah ada ketua Kampung Jack S Adli bagi idea untuk menaiki bas. Maka terjadilah trip menaiki bas sepanjang kami di sini.

1. Osaka – Tokyo (bas lewat malam) : 8 Jam dari Stesen Osaka.
2. Tokyo – HidaTakayama : 6 Jam dari Stesen Shinjuku.
3. HidaTakayama – Kyoto : 4 jam 20 minit dari HidaTakayama dan ambik kereta api Kintetsu ke Nara.
4. Nara – Osaka dengan Kereta api Kintetsu.

Tapi pengalaman naik bas sangat lain. Pemandangan sangat cantik dan perjalanan sangat lancar. Mula-mula ingat tak selesa untuk perjalanan jauh, tapi selesa rupanya. Terima kasih Jack. Jasamu ku kenang.

Baca: Bakal Travel Ke Jepun? Ingat 14 Perkara Penting Ini Dulu

KOS AWAL
Tiket kapal terbang Air Asia : RM515 dari KC
Bagasi = RM216 /22.5kg pergi balik
Insuran AXA = RM39

Wifi 7 hari (ambil dengan Travel Recommend) = RM 77/ 4 orang = RM20

Makanan dalam pesawat (pergi balik) = RM30
Makanan dari Malaysia = RM50
TOTAL = RM870

Keperluan lain di Japan (Barang Dapur / Kebab / Air / Lain-lain ) : RM200/per orang.
Makanan Rusa : 150¥ = RM6
TOTAL : RM206

KOS AWAL : RM870
Hari Pertama = RM207
Hari ke 2 = RM604
Hari ke 3 = RM542
Hari ke 4 = RM166
Hari ke 5 = RM290
Hari ke 6 = RM152
Hari ke 7 = RM19
Lain-lain Belanja = RM206
TOTAL = RM3056

Hari Pertama : (KLIA2 – Osaka – Tokyo) = 5220Y / RM207

Dari Kuala Lumpur ke Osaka, tapi terus ke Tokyo. Disebabkan  perjalanan sebelum ni dah pergi ke seluruh Osaka, maka ubah perjalanan ke Tokyo. Jangan tanya kenapa tak terus ke Tokyo. Haha. Sebab tiket murah dapat turun ke Osaka je. Jadi layan.

Disebabkan tiada JR Pass, maka kena naik bas untuk berjimat cermat. Tapi perancangan lari sikit sebab hari pertama hotel burn sebab tidur dalam bas. Tapi nasib baik tempah untuk dua hari.

Maka sehari lagi tidur di hotel. Pergi Tokyo sebab nak pergi Disneysea sahaja dan melihat sendiri Shibuya Crossing yang orang sibuk cerita tu. Hehe.

Kos : Bas tengah malam dari Osaka ke Tokyo = 5000¥ (8 jam) turun Stesen Shinjuku ( 10.20 malam – 6.00 pagi).

Dari Stesen Shinjuku – Hotel :
Shinjuku – Higashi Jujo 220¥
Ps : Sampai Stesen Shinjuku terus pergi kaunter tiket bas untuk ke Takayama (tingkat 4) takut tiket habis kalau nak beli terus.

Hari ke 2 ( Tokyo – Disneysea – Shibuya) = RM 604

Sampai dah pukul 6.00 pagi dan kami terus beli tiket bas ke Takayama untuk hari esok lantas daftar masuk ke hotel dan bersiap untuk ke Disneysea.

Hotel : Flexstay Inn Higashi Jujo (2 malam) = 26400¥/4 orang (Daftar masuk 8 pagi) = 6600¥/seorang.
Untuk tiket Disneysea memang dah beli atas talian di Travel Recommend. Murah sikit berbanding beli terus disana.

Disneysea : RM279/ seorang (atas talian)
1. Higashi Jujo – Mahama – 390¥
2. Mahama – Disneysea – 260¥
3. Disneysea – Maihama – 260¥
Selesai Disneysea kami terus jalan-jalan ke Shibuya .

Shibuya (Shibuya Crossing)
1. Maihama – shibuya – 400¥
2. Shibuya – Higashi Jujo – 310¥
Total : RM 279 + 8220¥ ( RM 325) = RM 604

Hari ke 3 ( Tokyo – Takayama) = 13720¥ (RM 542)

Masa beli tiket bas hari tu bas awal-awal dah habis terjual. Jadi terpaksa naik bas pukul 11.05 pagi . Jadual perjalanan lari sikit tapi layan je lah janji sampai. Pemandangan sepanjang ke sana Subhana Allah cantik sangat.

Salji mengiring sepanjang perjalan ke sana. Sempat lah meronda pekan di malam-malam tu. Tapi musim sejuk banyak kedai tutup awal. Jadi layan bergambar je lah.

Bas Tokyo – HidaTakayama : 6020¥ . 1105am – 0500pm (6 jam)

Hotel : K’s House Takayama : 30800¥/4 orang (2 malam) = 7700Y
PS : Sampai di Takayama terus tempah tiket ke Kyoto sebab takut habis.

Walaupun tempah dua hari awal, tapi tiket balik lambat dah habis terjual, tinggal pagi jadi terpaksa lah ambil juga, jadi kami terpaksa pilih sama ada nak ke Shirakawago atau Shin Hotaka pada hari esok dan kami putuskan ke Shirakawago.

Hari ke 4 ( Shirakawago and Old Town Takayama)= 4200Y (RM 166)

1. Bangun pagi salji turun dengan lebat yang lain macam. Tapi sebabkan ada satu hari penuh sahaja untuk ronda kami terus ke kaunter dan beli tiket.

Open tiket boleh pergi pukul berapa saja yang korang nak tapi kene beratur. Jadi bas kosong naik lah. Kalau penuh tunggu bas seterusnya, mudah. Nasib baik dapat naik bas pertama jam 8.50 pagi. Perjalanan satu jam lebih kurang.

Bas Shirakawago 4200¥ / seorang (setengah hari perjalanan sendiri).

Sampai di Shirakawago ya ampun salji tinggi kepala. Hahaha. Sejuk yang amat tapi sangat cantik. Salji turun tak berhenti, nak ambil gamba memang cabaran yang besar sebab sejuk. Haha.

Tapi demi gambar lawa layankan je. Kami lepak disini sampai pukul 1 tengah hari disebabkan terlampu sejuk, jadi tak lepak lama sangat.

Lepas Shirakawago, balik hotel panaskan badan dan masak makan tengah hari. Lepas tu sambung ronda di pekan lama Takayama sampai ke malam. Ambil gambar pekan tu memang cun lah. Jalan kaki je dari hotel.

Hari ke 5 (Takayama – Kyoto – Nara) = 7320Y (RM 290)

Disebabkan tiada bas terus ke Nara maka kami ambil bas ke Kyoto dan sambung menaiki kereta api. Nak keluar dari kelompok salji. Pengalaman salji di takayama lagi hebat dari masa aku pergi masa musim sejuk di Sapporo hari itu.

1. Bus dari Takayama – Kyoto : 4200¥ (9.10 pagi – 1.30 petang)
2. Kereta api Kintetsu . Kyoto – kintetsu Nara : 620¥ (1 jam anggaran)
3. Hotel Pagoda Nara : 10000¥/4 orang (1 malam) 10 minit berjalan dari station. = 2500¥.

Sampai hotel letak barang dan sambung jalan di Pekan Nara dan melihat kawasan sekeliling.

Hari ke 6 : (Nara Park – Osaka) = 3850¥ (RM152)

Memang tujuan asal nak ke Nara untuk bermanja-maja dengan Rusa tu. Sebab tu putuskan nak tidur sehari dekat sini. Kyoto pun dah pergi semua perjalanan yang lepas, jadi malas nak ulang. Setengah hari juga melayan rusa. Selesai di Nara kami terus pindah ke Osaka. Sampai Osaka jam 7 malam dan terus lepak di hotel sahaja. Ambil hotel paling dekat dengan lapangan terbang sebab malas nak bergegas, pesawat pagi tu pukul 11.00 pagi

Kintetsu Nara – Namba Osaka : 560¥
Namba (Nankai) – Izumisano : 590¥
Greenwood Hostel Izumisano : 10800¥/4 orang = 2700¥.

Hari ke 7 (Osaka – Kansai Airport- Kuala lumpur) =490¥ (RM19.00)

Pukul 8.00 pagi daftar keluar dan selamat tinggal Japan
Izumisano (Nankai) – Lapangan Terbang Kansai : 490¥ (10 minit dari hotel ke Lapangan Terbang). Goodbye Japan.

Baca lagi: Backpacker Dedah Lubuk Barang ‘Pre-Love’ Dan Lokasi Pakai Kimono Percuma Di Jepun


Itinerari Trip DIY 3 Hari Ke Hatyai. Sakan Kami Makan Dan Berjalan Dengan Bajet RM230 Seorang

Last minit ala-ala backpacker punya perancngan with “invisible geng” so tak sempat nak pre book apa bagai, kita redah je. Just naik train dan van saja.

Sesiapa nak pergiHatyai boleh lah tengok ni kot-kot membantu. Semua info ada di gambar.

1. Kami mulakan dengan naik komuter ke Padang Besar kat Stesen Anak Bukit. RM5.20 sekepala. Beli tiket jam 3.31pm gitu. Trip komuter 1 jam sekali.

2. Train sampai dalam pukul 4 lebih rasanya.

3. Train penuh. Tapi bila sampai Arau dah boleh duduk.

6. Awas kereta sapu, tapi naik teksi kena cekik darah. Kakaka.

8. Kita naik van sapu ni untuk masuk sempadan Siam, Hanya RM6 saja sekepala. Murah. Turun saja di jambatan yang ceq jalan tadi tu ada depa ni dok tunggu dah. Tanya ja depa habaq habis. Motor ada, van ada, kereta ada. Pilih saja. Harga serendah RM6.

9. Part ni meluat. Orang ramai jenuh beratur dekat 30 min. Kena bagi RM1 untuk tolong depa cop border kita. Ada brother tu offer RM15 untuk selesaikan cop border, tapi ambe tak nak sebab nak jimat. Kakakakaka.

10. Nasib ceq kekal handsome walaupun kena berjemuq kat panas terik.

11. Settle cop bagai kita masuk pekan Padang Besar belah Siam.

12. Tukar duit tapi sedih hilang 1000 Bath ikut ekonomi sekarang. Sampai tempat van ke Hatyai dah.

13. Jommmm. Van ni bukan yang tadi tu. Ini dari Padang Besar Siam ke Hatyai, 50 Bath ja sekepala. Perjalanan sejam lebih kurang nak sampai Hatyai.

15. Wohooooo! Im here! Cari hotel murah  dah  habis, kita check in Hotel Grand Pink. Merah jambu gitu. Harga 1150 Bath untuk 1 malam.

16. Aktiviti malam bermula. Jalan-jalan cari makan. Haha.

17. Kasut murah, mai beli mai. Pelapik kaki comey weh 100 Bath ja.

27. Hasil tangkapan malam ni. 260 Bath. Berbaloi.

28. Jemput mai, bismillah. Maggi kerabu seafood tu terbaik baq hang.

29. Mercik. Settle malam ni, sambung esok untuk jalan-jalan sekitar Hatyai.

30. Hari 2 : Mula sarapan dengan pulut mangga. 50 Bath saja sebungkus, kejap lagi kita nak pergi naik gajah pulak.

31. Info. Siam lambat sejam dari Malaysia tau.

32. Masa tengah cari tut tut, jumpa REE. Dia tawarkan bawa jenjalan naik HONDA CITY, 5 tempat duduk dengan harga 800 Bath. Kami terus ambil sebab naik kereta ada aircond. Hahaha. Contact number : 089-9784942. Kena letak code Siam kat depan nombor dia kalau nak call.

33. Tempat pertama kita pergi. Chang Puak Camp. Ini lah tempat naik gajah tu, jom!

34. Dalam Chang Puak Camp ada 5 jenis mainan kita boleh pilih. Ambil pakej murah balik, tapi ceq tengok bajet jadi ceq pilih elephant riding je lah hihi.

35. Done beli tiket untuk Elephant Riding

36. Nak naik gajah sat lagi, kena ragaih pelantaq ni.

37. Ramai orang tengah beratur nak naik gajah tu. Kita posing sat kat kereta antik ni. Rindu kat kancil kita.

38. Acara bagi gajah makan. Tapi kena bayar bukan free.

40. Masa ni dah ramai orang, nasib mai awai.

42. Dalam beg tu ada gading gajah. Depa jual underground, jangan beli na.

43. Finish. Alhamdulillah selamat sampai kakaka.

44. Lepas letih naik gajah, turun-turun terus adik manis NORAK DANISH versi Thailand mai bagi air dan sepinggan buah free.

46. 2nd place. Kita pi 4D muzium + magic show. 1 person just 300 Bath.

47. Dapat spek mata ni depa bagi pinjam. Rasa macam Clack Kent pula. Hahaha.

48. Kasut kena buka, jadi masuk kaki ayam.

51. Magic show gempak, abaikan broken english tu. Hahahaha.

52. Sekali ceq yang kena naik buat magic da.

54. Batu terapung. Pakai speck baru nampak.

56. Makan tengahari kat sebelah 4D muzium.

57. Ni je. Dalam 100 Bath kot kalau tak silap huhu.

58. Posing sementara tunggu driver ambil kereta nak ke cable car Hatyai.

65. Atas stesen kereta kabel ni ada tokong Hindu. Tak masuk pun sebab panas dan asap colok banyak.

67. 4th place. Melawat tokong-tokong Kuanyin kot. Lupa dah nama. Yang dalam cerita Shoalin depa dok sebut eletopan.

68. Ni patung Budha rasanya. Kalau dalam Naruto Shipudent Hokage 1st boleh buat Jutsu Wood dia. Gitu.

69. 5th place aka akhir sekali hehe. Famous place. Floating Market wohoo.

71. Sampai awai pukoi 4 jadi depa baru tengah susun barang.

73. Panas. Habis gelap ceq yang memang cerah ni.

80. Berpeluh ceq nasib maintain handsome.

83. Marka cun, Tarant Ziela ni la yang pi dengan met tu.

84. Ayuh di goyang ayuh goyang. Aiskrim goyang.

86. Sotong bakar. Nampak sedap beli-beli muak. Semua kawan ceq pun cakap muak. Tak caya boleh cuba. 3 ekor 100 Bath.

88. Sayonara floating market. Kita dapat no fon awek yang dok selfie tu.

89. Ni REE. Pemandu pelancong kami, pandai cakap Melayu dan bawa kami naik Honda City weh. Jadi sesiapa nak tour guide boleh cari dia. Nombor phone dia, ceq dah letak kat atas tadi tu.

90. Malam makan yang ni ja. Habis 320 Bath saja. Tidoq kat hotel Indera hanya 550 Bath. Tamat 2nd day.

91. 3rd day, last day huhu. Sarapan pulut ayam 90 Baht. Naik van balik Padang Besar 50 Baht. Komuter Padang Besar ke Alor Setar RM5.20. Total cost tak sampai pun 4000 Bath kalau pergi minimum 3 orang. Selamat bercuti. Happy holiday.

92. Ramai yang dok tanya kita pasal cost. Ni secara ringkas total kos WAJIB termasuk pengangkutan, travel guide dan hotel tak sampai pun RM230. Harap dapat membantu.

Nota editor: Naik gajah bukanlah pilihan bijak terutama bagi pencinta haiwan. Jadi sebaiknya anda elakkan daripada menyertai aktiviti ini sewaktu berkunjung ke Thailand.

Baca lagi: 8 ‘Pantang Larang’ Anda Perlu Tahu Sebelum Travel Ke Thailand


5 Penambahbaikan S Pen Samsung Note10 Yang Jadikannya Lebih Gempak Berbanding Sebelum Ini

Mula diperkenalkan pada tahun 2011 menerusi model Samsung Galaxy Note, siri Note terus menjadi pilihan ramai berikutan penawaran skrin AMOLED yang besar, spesifikasi yang memukau dan pastinya penyertaan S Pen yang sangat memudahkan pengguna untuk urusan seharian.

Menerusi pelancaran model Samsung Galaxy Note10 & Note10+ baru-baru ini, Samsung dilihat mampu memberi fungsi yang lebih banyak pada pengguna. Bukan sahaja dari segi spesifikasi dan kamera telefon pintar, malah fungsi pada S Pen juga turut dipertingkatkan.

Buat anda yang gemar menggunakan stylus atau pernah menggunakan S Pen pastinya anda mengetahui bagaimana S Pen berjaya memudahkan penggunaan Samsung Galaxy Note anda. Pada kali ini, kami kongsikan lima penambahbaikan S Pen yang tersedia pada Samsung Galaxy Note10 yang menjadikannya lebih gempak berbanding sebelum ini.

Jika S Pen model sebelum ini hadir dengan rekaan dwi-warna pada kali ini S Pen kembali dengan satu warna yang tampak lebih moden dan simple. S Pen keluaran tahun ini juga diubahsuai untuk membolehkan pengguna menulis dengan lebih selesa berdasarkan rekannya yang lebih pendek berbanding sebelum ini.

Di sebalik rekaannya yang lebih slim dan selesa digunakan, S Pen keluaran Note10 & Note10+ masih lagi mempunyai jangka hayat bateri yang baik dengan ketahanan bateri selama lebih 10 jam untuk satu pengecasan penuh. Sangat sesuai buat mereka yang kerap menuli sambil menggunakan gesture yang tersedia.

Setiap tahun Samsung sentiasa menitikberatkan mengenai penulisan menggunakan S Pen bagi memastikan para pengguna berpeluang mencatat nota, jadual dan sebagainya dengan mudah melalui S Pen.

Pada kali ini, penekanan pada mata S Pen sekali lagi diberi perubahan dimana para pengguna mampu menulis dan melukis dengan lebih tepat seperti yang diinginkan.

Jika sebelum ini S Pen cuma digunakan untuk menulis, kini fungsi S Pen diperluaskan lagi dimana anda mampu mengawal S Pen dengan jarak sehingga 10 meter.

Melalui fungsi gesture yang diperkenalkan, anda boleh menggunakan S Pen untuk mengambil gambar dengan menekan butang pada S Pen, zoom gambar pada jarak yang dimahukan serta mengubah kepada kamera belakang.

Bukan itu sahaja, anda juga berpeluang mengubah lagu serta memilih video yang ingin ditonton di YouTube dengan hanya menggunakan S Pen sebagai remote. Menarik bukan?

Sudah menjadi trend pada masa kini dimana orang ramai gemar menggunakan gambar filter atau menyunting gambar untuk kelihatan lebih fancy. Terbaru, anda boleh terus edit gambar anda dengan gaya tersendiri terus melalui S Pen yang tersedia pada Note 10 & Note 10+.

Selain itu, buat anda yang kerap bermain Insta Stories, anda boleh merakam gambar sambil melukis apa yang diinginkan dalam video yang ditampilkan. Pada kami fungsi ini dilihat sebagai bonus point buat mereka yang gemar bermain Instagram dan Snapchat.

Ditambah pula dengan fungsi #WithGalaxy yang membolehkan model ini menyertakan gambar dengan kualiti yang baik di Instagram, pastinya model ini bakal menjadi rebutan.

Tidak tertakluk kepada penulisan semata-mata, kini anda berpeluang menyusun jadual serta menulis secara terus plan anda diatas kalender. Pastinya menjimatkan masa dan lebih mudah untuk anda melihatnya.

Bukan itu sahaja, fungsi menulis dan kemudian Galaxy Note mengubah kepada teks juga turut dipertingkatkan dimana kini penulisan anda lebih pantas dibaca Note10.

Melihat kepada Samsung Galaxy Note10 & Note10+ bersama S Pen, dapat dilihat Samsung berjaya menawarkan sesuatu yang gagal diberiken oleh jenama-jenama lain.

Anda akan menerima sebuah telefon pintar dengan skrin AMOLED yang terang, spesifikasi yang hebat, kamera yang memukau dan S Pen yang dilengkapi dengan pelbagai fungsi. Sememangnya pilihan yang berbaloi ketika ini untuk anda mendapatkan Samsung Galaxy Note10 dan Note10+.

Kami kongsikan kepada anda beberapa artikel lain berkaitan Samsung Galaxy Note10 dan Note10+ khas buat anda yang berminat. Klik pautan dibawah untuk membacanya.

Tonton Review Samsung Galaxy Note 10+ Yang Menjadi Idaman Ramai

Samsung Malaysia Lancarkan Galaxy Note 10 Dan Note 10+ Dengan Harga Bermula Daripada RM3,699

Tonton Pandang Pertama Samsung Galaxy Note 10 Dan Note10+


Itinerari ‘Week End Getaway’ 3 Hari 2 Malam Ke Kota Kinabalu, Sabah

Disebabkan cuti sudah tak berapa nak ada jadi terpaksalah buat weekend gateway saja. Alhamdulillah minggu lepas berkesempatan ke Kota Kinabalu untuk 3 hari 2 malam.

Berikut adalah itinerari ringkas sewaktu saya di sana :

HARI 1: (JUMAAT)
Terbang dari Pulau Pinang ke Kota Kinabalu
Sampai jam 8 malam di Kota Kinabalu ambil kereta
Terus ke Todak Waterfront untuk seafood hunter!
Check in di Iskandar Hotel

HARI 2: (SABTU)
Check out dan sarapan
Gerak ke Kundasang – 2 jam perjalanan
Tiba di Kundasang singgah War Memorial
Memandu ke Ranau – 18 min dari Kundasang
Poring Hot Spring & Canopy Walk
Luanti Fish Spa.
Sabah Tea Plantation
Check in di Dream World Resort

HARI 3: (AHAD)
Nikmati pemandangan Gunung Kinabalu
Sarapan di H.Benjamin Residency
Singah di Dairy Farm.
Terus gerak balik ke Kota Kinabalu dan singgah Salut
Cuba Lokan Bakar, Jeli Kelapa dan Kelapa Bakar!
Petang ke Pasar Filipina shopping
Jam 7 terbang balik ke Pulau Pinang.

Trip ini adalah 5 orang, jadi kos bagi seorang adalah RM390 (all in include flight ticket).

Berikut saya kongsikan gambar di sepanjang trip kali ini. Layan jangan tak layan.

Baca lagi: Tip Dan Itinerari Travel Ke Semporna Dan Mabul Sabah Selama 6 Hari


Itinerari ‘Week End Getaway’ 3 Hari 2 Malam Ke Lokasi Cantik Dan Tersembunyi Di Bali

Trip Bali yang lalu merupakan trip yang agak kelam kabut kerana tidak buat persediaan awal terutamanya dari segi itinerari dan juga pengangkutan di sana. Alhamdulillah 2 hari sebelum pergi semuanya dapat uruskan baik dengan untuk percutian 3 hari 2 malam di Bali.

Sebenarnya Bali bukanlah route pilihan saya buat masa ni. Hajatnya nak bawa isteri selepas berjaya mendirikan rumah tangga kelak. Tapi disebabkan dapat penginapan hotel percuma maka terpaksalah meleburkan duit untuk beli tiket penerbangan yang mahal kerana trip ini dilakukan pada hujung minggu.

Berikut merupakan itinerari untuk trip kali ini sebagai rujukan anda :

HARI 1
Travel dari  Kul – Jakarta – Bali
Airport pickup jam 2.30pm
Check in di Westin Nusa Dua, Bali
Malam buat aktiviti free & easy sekitar Kuta

1. Nak travel murah punya pasal maka terpaksa transit ke Jakarta dahulu lepas tu ambil local flight ke Bali.

2. Dah sampai hotel 5star ni, maka first day enjoy segala fasiliti yang ada di hotel dulu, but this hotel sesuai sangatlah jika nk honeymoon, jika tak lebih baik stay kuta malam meriah sikit.

3.Kalau boleh sebelum check in pergi ke WaterBlow yang berhampiran Pantai Nusa Dua, coz bila dah masuk hotel jadi malas pulak nak keluar.

Dari hotel ke Sanur Beach
Ambil bot jam 8 am dari Sanur Beach ke Nusa Penida
Tiba di Nusa Penida terus tour ke Pantai Kelingking – Broken Beach – Angel Billabong
Jam 3pm balik ke Sanur Beach
Sunset di Tanah Lot

1. Jika nak ambil bot jam 8 pagi tu haruslah keluar sekitar jam 6.30 pagi dari hotel. Tapi jika menginap di sekitar Kuta dah dekat sikit dengan Sanur Beach. Boleh sarapan di gerai-gerai tepi pantai sebelum naik bot.

2. Harga tiket bot lebih mahal untuk yang bukan warganegara Indonesia. Tapi sebab ada tour package yang murah saya ambil ni dia belikan tiket boleh kira macam harga Indonesia (diriku terasa macam muka Indonesia).

3. Kalau ada masa lama silalah menginap 1 malam di Nusa Lombongan dan Nusa Ceningan sebelah saja dengan Nusa Penida. Pasti boleh teroka banyak lagi tempat. Yang paling best pelancong asing tak ramai di sini. Senang kata anda wajib ke Nusa Penida jika ke Bali!

HARI 3 :
Enjoy the luxury of Westin Hotel
Check out dan ke Tegalalang Paddy Terrace
Kopi Luwak Factory
Pendawa Beach
Green Bowl Beach
Terbang balik Bali-Kul

1. Banyak lagi pantai dan tarikan lain yang boleh pergi tapi masa agak singkat dan jalan pun sentiasa macet (jem) maka terpaksa skip banyak tempat menarik seperti Blue Point Beach, Ubud, Jimbaran, Waterblow, Rock Bar by Ayana Hotel).

2. Hari terakhir lebih kepada aktiviti santai di hotel saja dan yang Tegalalang Paddy tu check dulu sebelum pergi bila time paddy dia menghijau, kalau dah tuai pergi maka berhuhu sajalah. Green Bowl Beach should be nice tapi bertabahlah nak turun lebih 300 anak tangga, turun ok masa naik menyumpah!

1. Tiket Flight Penang-Kul-Jakarta-Bali-Kul-Penang : RM650
2. Hotel Westin Resort 3H2M : RM2400 (but free from AirAsia Mag)
3. Pak Supir 3H2M : 290/3pax : RM96
4. Tour ke Nusa Penida + Tiket Bot : RM144 (Jika beli tiket bot saja tanpa tour RM112) – Berbaloikan?
5. Duit Poket Makan Minum dll : RM180

CONTACT NO :
Supir : Pak Isme (+62 813 3861 4174)
Tour Nusa Penida : Dek Muss (+62 853 3888 1234) Visit Page : MS Nusa Penida

Baca lagi: 16 Hotel Murah Lengkap Dengan Kolam Renang Dalam Bilik Di Bali. Yang Nak Honeymoon Pasti Suka!


Itinerary Travel Solo Di Iceland Dan Cara Saya Cari Duit Tepi Untuk Kos Perjalanan Di Sana

Di sini saya kongsikan itinerari penuh untuk trip ke Iceland selama 9 hari 8 malam pada musim sejuk, February 2017. Alhamdulillah, saya diberi peluang untuk travel secara solo ke Iceland dan berjaya lengkapkan Ring Road Iceland.

Ring Road Iceland ini adalah satu-satunya laluan utama yang digunakan di Iceland untuk merentasi atau mengelilingi seluruh pelusuk tempat yang terdapat di Iceland, dari utara hingga ke selatan.

Laluan ni dinamakan Route 1 sebab ini saja satu-satunya jalan atau laluan yang boleh digunakan untuk pusing mengelilingi Iceland. Pada musim sejuk jalan seperti F-Roads atau Higlands Roads ditutup untuk semua jenis kenderaan dan hanya akan dibuka pada musim panas sahaja.

1. Flight dari London – Keflavik Airport, Iceland
2. Ambil kereta sewa dengan Geysir Car Rental boleh rujuk di website www.geysir.is.

3. Dari Keflavik saya ke bandar Reykjavik untuk pick-up travellers lain. Mereka ini merupakan traveller yansaya approached melalui couchsurfing dan bersedia untuk berkongsi ride deg ngan saya ke Golden Circle)
Golden Circle terdiri daripada tarikan berikut :

Caj dikenakan untuk 3 traveller yang ikut tour ke Golden Circle seorang € 45 / RM214 x 3 = RM642

Caj dikenakan untuk 2 orang carpool dari Reykjavik ke Borgarnes €30 = RM143

Penginapan 1 malam di Gladheimar Cottages, RM225 (last minute deals)

Caj dikenakan untuk 2 orang carpool dari Skagaströnd ke Akureyri € 50 = RM238

Akureyri merupakan bandar ke 2 terbesar di Iceland. Jadi banyak hostel murah ada di sini. Bandar dia pun sangat cantik dan unik. Saya cadangkan paling kurang tinggal 2 malam di sini baru best. Ada aktiviti main ski dan tempat yang sesuai untuk tengok aurora.

Penginapan di Akureyri, tinggal di rumah kenalan. Jadi kos penginapan tiada (zero).

Caj dikenakan untuk 3 orang tour ke Godafoss €60 / RM286

Mývatn Nature Baths – KR. 2,400 / RM96 (saya dapat harga pelajar. Tips: bawa je mana-mana kad pelajar atau id zaman belajar dulu dan tunjuk. Dapatlah harga pelajar. Nak jimat kena bijak sikit. Hehe)

Penginapan 1 malam di Egilsstadir, Guesthouse Olga – RM235

Penginapan 1 malam di Höfn, Lækjarhus Farm Holidays – RM102 share satu bilik 4 orang. Duduk di ladang memang best dapat tengok aurora dari luar tingkap je.

Saya sangat sarankan anda menginap di sini. Sangat selesa ada dapur untuk masak dan malam-malam boleh keluar jalan kaki saja untuk tengok aurora. Owner pun baik hati. Yang nak merasa dan lihat bagaimana kehidupan di ladang boleh cuba tinggal di sini.

Fjaðrárgljúfur canyon adalah tempat Justin Bieber buat video clips. Canyon ni memang cantik. Untuk sampai ke atas anda kena mendaki sikit.

Pastikan pakai kasut yang sesuai sebab keadaan tanah dia yang berselut dan lembab (faktor musim sejuk).

Kos penginapan 0. Tidur dalam kereta sambil tunggu aurora.

Penginapan satu malam di Vik, Arsalir Guesthouse  €35 / RM167. Last minute walk in (satu bilik kongsi 4 orang).

Baca: Tip Dan Itinerari Travel Ke Iceland Selama 12 Hari

Caj dikenakan kepada 3 orang carpool € 35 x 3 = €105 / RM502
Kos penginapan 0. Tidur dalam kereta sambil tunggu aurora

Caj carpool 2 orang €25 / RM119
Kos Penginapan 0. Tinggal di rumah couchsurfing

Total kos untuk 9 hari 8 malam di Iceland :

1. Sewa kereta Dacia Duster 4×4 dari Geysir Rental Car (saya hanya beli perlindungan insurans asas + gravel protection). Total = RM2,400

2. Penginapan 4 malam = RM729 (2 malam tidur dalam kereta dan 2 malam couchsurfing)

3. Kos untuk minyak kereta diesel (di Iceland harga diesel lebih murah dari petrol biasa). Total minyak selama 8 hari pemanduan = RM1,900

4. Terdapat satu toll yang perlu dibayar di Iceland = RM40

5. Kos untuk makanan / minuman. Saya bawa makanan sendiri dan sepanjang saya di Iceland saya hanya makan dan masak makanan yang dibawa. Saya hanya beli 1 botol susu segar = RM11

6. Kos penerbangan dari UK – Iceland = RM215 dan penerbangan dari Iceland – Poland = RM150. Total kos untuk penerbangan = RM365.

8. Simcard Nova untuk data internet 10 GB – RM132

Jumlah caj carpool yang saya dapat = RM1,930

Jumlah keseluruhan selepas ditolak hasil daripada carpool adalah sebanyak = RM3,743 sahaja.

Baca: Bagaimana Untuk Terbang Murah Dan Travel Sendiri Cara Bajet Ke Iceland

1. Jika anda merancang untuk pusing satu Iceland pastikan anda sewa kereta jenis 4×4 kerana keadaan jalan di Iceland yang agak bahaya. Kebanyakkan hidden gems Iceland terletak di kawasan yang hanya 4×4 sahaja boleh access.

2. Pengunaan diesel dapat menjimatkan kos untuk minyak kerana harga diesel lebih murah berbanding petrol.

3. Sila buat booking kereta sewa 2 – 3 bulan sebelum tarikh trip anda untuk mendapatkan harga yang lebih murah. Harga tempahan sewa kereta di saat akhir adalah sangat mahal. Jadi elakkan booking last minutes.

4. Air paip di Iceland selamat diminum. Untuk jimat bawa botol sendiri dan isi. Tak perlu beli air mineral sebab harga makanan dan minuman di Iceland tersangatlah mahal walaupun sebotol air mineral.

5. Bawa bekal makanan banyak-banyak dari Malaysia seperti Brahims, Maggie, beras, sardin, tuna dan sebagainya. Bila di Iceland makan je apa bekalan yang dibawa tak payah bazir beli. Dapat jimat untuk kos makanan.

Di Iceland juga agak sukar untuk cari makanan halal. Bawa juga travel cookers senang nak masak nanti.

6. Bagi yang ingin travel solo ke Iceland dengan cara jimat boleh cuba gunakan kaedah carpool. Boleh rujuk website www.samferda.net untuk carpool dan anda juga boleh approach travellers lain di Couchsurfing.

7. Untuk aurora forecast, weather forecast atau gempa bumi boleh rujuk website en.vedur.is .Segala jenis maklumat ada di website ini. Untuk rancang perjalanan anda perlu sentiasa update dengan website ni untuk tahu keadaan semasa cuaca di Iceland. Ini kerana cuaca di Iceland setiap seminit boleh berubah.

8. Untuk GPS anda boleh menggunakan apps Waze. Mudah dan senang. Sepanjang saya buat Ring Road di Iceland saya hanya menggunakan khidmat Waze. Alhamdulillah berjaya sampai ke destinasi dengan selamat dan dalam masa yang sama anda dapat tahu speed limit yang dibenarkan di sesuatu kawasan.

9. Untuk data internet anda boleh pakai NOVA. Coverage memang excellent. Atas gunung pun boleh buat live di FB. Recommended sangat untuk beli Nova. Harga KR.3,300 / RM132 untuk 10GB data dan free call around Iceland. Kalau ada apa-apa kecemasan boleh call free. Memang sangat berbaloi.

10. Di musim sejuk di Iceland akan terjadi ribut salji yang kuat dan tiupan angin yang sangat laju. Jika masa tengah memandu tiba-tiba ada ribut anda dinasihatkan berhenti daripada memandu dan park kereta dikawasan yang selamat, tunggu sehingga keadaan redha.

11. Jika anda teruskan pemanduan jangan terkejut jika kenderaan anda berkocak ke kiri dan ke kanan dan terhumban ke gaung. Sangat bahaya dan jangan ambil risiko. Untuk pengetahuan anda juga jalan raya di Iceland tiada penghadang jalan dan tiada lampu jalan kecuali di kawasan bandar. Jadi sila berhati-hati terutamanya pada musim sejuk.

12. Untuk penginapan saya menggunakan khidmat HotelsCombined. Senang dan mudah sebab apps ni akan membandingkan harga hostel paling murah yang terdapat di Booking.com, Expedia, Agoda dan lain-lain.

Untuk dapatkan harga lebih murah register as members dan buat last minutes booking. Last minutes booking sesuai untukmereka  yang travel di musim sejuk sebab di musim ini tidak ramai pelawat berkunjung ke Iceland.

13. Jika anda travel di musim panas pastikan book hotel awal sebab musim panas adalah peak season. Kebanyakkan harga hotel dan rumah penginapan di musim panas akan jadi lebih mahal dan selalu fully booked. Maklumat lanjut boleh rujuk di  www.hotelscombined.com.

Saya harap dengan perkongsian ini dapat membantu rakan-rakan untuk travel ke Iceland dengan lebih mudah dan jimat.  Terima Kasih kerana sudi membaca.

Baca lagi: Nikmat Tuhan Yang Akhirnya Aku Sedari Semasa Dalam Kesusahan Sewaktu Kembara Di Iceland


iTunes Bakal Ditamatkan Selepas 18 Tahun

Sejak mula diperkenalkan pada tahun 2001, iTunes berjaya menjadi fenomena khususnya buat pengguna Apple untuk membeli lagu serta menjadi perisian untuk memindah lagu daripada komputer ke peranti Apple.

Hampir dua dekad berlalu, iTunes nampaknya semakin kurang releven dimata pengguna setelah orang ramai lebih cenderung untuk mendapatkan servis penstriman muzik seperti Apple Music dan Spotify.

Berdasarkan laporan daripada Bloomberg, Apple dijangka akan menggantikan iTunes dengan aplikasi-aplikasi lain melibatkan aplikasi muzik,TV dan podcast selaras dengan strategi terbaru Apple.


Pemuda Ini Sanggup Travel Ke Kem Pelarian Di Perancis Demi Satu Impian

Pernahkah anda terfikir untuk travel ke satu-satu lokasi di bumi asing bukan semata untuk mengembara, tapi untuk menghulurkan bantuan selagi terdaya?

Atau tujuan mengembara bukanlah untuk melihat indahnya dunia, tapi untuk melihat dan merasai sendiri peritnya hidup dan sukarnya berjuang demi masa depan yang lebih membahagiakan?

Itulah yang telah dilakukan oleh seorang anak muda bernama Izzat Ibrahim. Pemuda berusia 25 tahun ini merupakan antara mereka yang menawarkan diri menjadi sukarelawan di kem pelarian Kitchen in Calais.

Alhamdulillah, antara yang sudah tercapai adalah menjadi sukarelawan untuk pelarian negara berperang. Itu juga merupakan hadiah terbesar dari Tuhan! – Izzat.

Menurut pelajar kuliah Syariah Islamiah di Mesir ini, beliau ke Calais bagi mengisi masa yang ada. Pernah gagal 1 subjek pada tahun akhir dan perlu mengulang setahun lagi untuk 1 subjek itu saja membolehkan beliau  menyertai kerja-kerja sukarelawan di Calais, Perancis ini.

Pemergian Izzat ke kem pelarian ini bukan sekadar sebagai sukarelawan, tapi juga perlu bersedia untuk melepaskan keselesaan dan turut hidup dalam serba kekurangan dan kesukaran.

Antara niat saya sebelum sampai di kawasan kem ini adalah untuk cuba hidup sebagaimana para pelarian hidup. Mandi, buang air, tidur makan dan sebagainya. Walaupun tidak dapat terlalu sama, tetapi Alhamdulillah dapat juga rasai semampunya.

Kerana, apabila kita dapat hidup sepertimana orang yang susah yang kita mahu bantu itu hidup, barulah akan tercapai makna sebagai seorang sukarelawan.

Yang mana, antara matlamat utama menjadi seorang sukarelawan adalah cuba untuk rasa bagaimana susahnya hidup mereka. Kemudian dari berkongsi rasa itu barulah timbul keseriusan dalam membantu dan bekerja.

Cuma antara sukarelawan dan pelarian itu ada sedikit perkara berbeza. Saya sebagai sukarelawan adalah orang yang memilih untuk berada di sini. Mereka pula sebagai pelarian tidak pernah mahu untuk berada di tempat yang kotor ini.

Kerja dan penat saya adalah kerana menyediakan makanan dan menguruskan hal ehwal dapur untuk mereka. Mereka pula sebagai pelarian, kerja dan penat mereka adalah kerana banyak berfikir dan mencuba untuk berlari menuju destinasi” – Izzat.

Sewaktu menyelusuri akaun Facebook Izzat, saya tertarik dengan perkongsian beliau sepanjang berada di kem pelarian Calais yang kadang kala boleh mengetuk hati dan minda kita.

“Alhamdulillah pada saat ini, saya berada di hotel. Semalam, Pakcik Jamalulail dan Aunty Sofinee tawarkan untuk berehat di hotel supaya dapat tidur di katil yang selesa dan mandi di dalam bilik air. Bersama saya adalah 2 orang pelarian dan anak mereka”.

Mereka berdua kasihan kerana telah lebih 5 minggu saya tidur dalam bilik di dapur tempat saya kerja sebagai sukarelawan di kawasan kem pelarian yang punyai katil biasa-biasa.

Begitu juga perihal mandi. 5 minggu saya berada di sana, baru 5 kali juga lah saya mandi. Hari jumaat sahaja.

“Pada hari Ahad 2 minggu lepas ketika Pakcik Jamal and Aunty Sofinee berada di England, rakan saya Nuria BO dari Sepanyol ada tawarkan kepada saya untuk bersama Team Sepanyol mandi di hotel.

Tetapi saya terpaksa tolak kerana tidak sanggup rasanya untuk tinggalkan dapur. Beliau juga tahu yang saya tidak pernah keluar mandi dan tidur di hotel.

Semalam saya tanya Pakcik Jamal, duit untuk bayar hotel guna duit siapa? Duit sumbangan juga kah? Dan beliau jawab yang duit ini guna duit sumbangan.

Duit sumbangan itu memang digunakan untuk bawa pelarian berehat dan mandi di hotel.

Dengan keadaan kem pelarian yang terlalu dhaif dan teruk, sangat tepatlah jika sumbangan juga digunakan untuk bawa beberapa pelarian berehat dan dapatkan tandas dan bilik air yang selesa untuk sekali-sekala.

Kerana pada isu berkenaan mandi, buang air dan dapat tidur pada tempat yang selesa ini, para pelarian memang betul-betul memerlukan.

Mereka perlukan ketenangan dari kekalutan walaupun sebentar. Supaya dapat kembali berfikir dengan tenang dan tenaga yang cukup untuk berlari menuju tempat yang yang diimpikan” – Izzat.

Dan hakikatnya menjadi sukarelawan juga perlu berhati kental, apatah lagi apabila saban hari perlu melalui situasi yang tidak dijangka. Belum ditambah dengan suasana dan persekitaran kotor yang menekan jiwa.

Thiago Silva adalah orang pertama yang saya jumpa sependapat dengan saya berkenaan perasaan tidak suka dengan nama yang diberikan kepada tempat kawasan pelarian ini. Iaitu ‘Jungle’ bermaksud Hutan.

“Thiago merupakan warganegara Brazil tetapi menetap di England. Beliau antara orang yang menubuhkan organisasi kebajikan yang hadir pada hujung minggu lepas (Sabtu dan Ahad) untuk membantu dapur dan menghantar barang sumbangan. Organisasi tersebut ramai ahlinya terdiri daripada warganegara Brazil.

Berkenaan dengan nama tempat ini, saya tahu berkenaan pendapat Thiago adalah daripada kakaknya, Tatiane Erica Da Silva . Ketika itu Thiago sedang bertugas menghidang makanan dan saya dan Titiane bertugas membasuh peralatan dapur.

Sememangnya nama adalah satu perkara yang penting kepada sesuatu tempat. Juga kepada seorang manusia. Kerana itu Nabi Muhammad s.a.w sampai ke satu tempat yang namanya bermaksud tidak baik, maka baginda akan perintahkan untuk mengubahnya.

Juga berkenaan dengan nama manusia, ada beberapa nama yang dilarang oleh baginda untuk diletakkan kepada anak-anak.

Mungkin kerana nama tempat ini sebagai Hutan, kadang-kadang manusia di sini bertindak sebagai manusia tiada ‘aqal’. Merompak, minum arak, bergaduh”.

Bukan pelarian sahaja, ‘penguasa-penguasa’ di sini melayan manusia seperti penjaga binatang yang kejam melayan binatang dengan cara tidak baik.

“Apa yang saya mampu untuk lakukan sekarang hanyalah cuba untuk mengelakkan dari menyebut nama ini dengan nama Jungle (Hutan). Dan juga berkongsi pendapat dengan mana-mana sukarelawan yang datang membantu.

Saya menganggap ini adalah perkara yang penting. Kerana saya datang ke sini adalah untuk memberikan sumbangan kepada manusia yang mulia. Bukan manusia yang dilabel sebagai Orang Utan”.

Di Refugees Camp Calais, apa yang setiap hari saya ternanti-nanti adalah pertemuan dengan orang yang baru. Dan ternanti untuk mendengar kisah yang baru – Izzat.

“Maaf, nasi dah habis. Tinggal sup sahaja.”

“Boleh bagi saya 2 mangkuk? Saya lapar sangat. Sepanjang hari belum makan.”

Setiap manusia yang berada di Kem Pelarian ini tiada yang akan kekal berada di sini untuk tempoh yang lama bertahun. Para pelarian dan para sukarelawan akan silih berganti.

Mereka yang ada hari ini belum pasti akan jumpa atau tidak pada esok hari. Mereka pelarian akan terus berlari menuju impian dan destinasi.

Apa yang perlu aku buat, hanyalah menghargai sebaik-sebaiknya setiap manusia yang ditemui dan mendoakan semoga berjaya mendapat tempat dan kehidupan yang lebih baik selepas ini”.

Dan adakala desakan hidup dan tekanan menjadikan manusia hilang kewarasan. Apatah lagi bagi mereka yang pernah melalui tekanan melampaui – fizikal dan mental.

Maka tidak hairanlah jika catatan berikut buat saya sedar betapa kesabaran juga perlu tinggi sewaktu bertugas sebagai sukarelawan di sini.

“Tidak tega rasanya untuk membenci walaupun kadangnya menyakitkan hati. Oh, lupa! Mungkin kerana pernah disakiti oleh sahabat sendiri. Apalah sangat kalau dicuit manja oleh manusia biasa pejalan kaki”.

Di sini aku berkumpul bersama-sama manusia yang pernah dikhianati. Dikhianat negara sendiri. Dikhianat kaum sendiri. Dan ada juga dikhianat keluarga sendiri.

Disepak, dihalau dan dibaling-baling oleh manusia beruntungan. Seronok rasanya berkumpul dan bersama manusia yang biasa diuji. Berkongsi kesakitan dalam gembira. Dalam suasana yang tidak diucap dengan kata bahasa.

“Sebagai pengakhiran untuk catatan ini. Bermimpi dan beranganlah pada segala sesuatu yang kau tak pernah rasa mampu untuk capai. Dan jika angan itu baik, maka Allah itu sangat memahami akan kebaikan untuk makhluknya. Berazamlah!

Semoga Allah menerima amalan kamu dan juga amalan aku. Amin”.

Mengakhiri catatan, Izzat sempat memberikan pesanan berikut.

Pakcik Jamal (suami Sofinee Harun) pernah ditanya oleh para pelarian ketika awal-awal beliau datang ke kem ini’ –  di mana saudara-saudara Islam kita? Kerana hampir 70% sukarelawan yang ada di sini adalah dalam kalangan non-Muslim.

“Jadi teruskan menyumbang. Bagi mereka yang ada kelapangan masa, tenaga dan wang ringgit, datang ke kem ini untuk bekerja bersama-sama.

Puan Sofinee sangat memerlukan tenaga sukarelawan lelaki Malaysia. Kerana seronok bekerja bersama.  Saya dah nak pulang ke Mesir. Jadi Puan Sofinee sangat mengharapkan ada yang dapat menggantikan saya di sini” – Izzat.

Mungkin sudah tiba masanya kunjungan kita ke Paris dan UK ditukar arah ke Calais. Andai tidak mampu berjihad di medan perang, masih banyak cara untuk kita menyumbang bakti buat saudara seagama.

Buat para travellers, saudara kita menunggu menunggu kedatangan dan sokongan moral kita di Calais.

Untuk sumbangan dan jika anda ingin menawarkan diri sebagai sukarelawan di Kitchen in Calais, hubungi Facebook Page Kitchen in Calais.

Baca lagi: ‘See You In Jannah’ Ucap Pelarian Syria Kepada Sukarelawan Malaysia Di Perancis


J.K. Rowling Hadir Dengan 4 Cerita Baru Buat Harry Potter

Ini pastinya berita baik buat peminat setia siri Harry Potter di luar sana yang telah lama menantikan siri baharu Harry Potter setelah hampir 12 tahun siri ini menyepi.

Kini, J.K. Rowling bakal mengeluarkan 4 cerita baharu yang memfokuskan kepada cerita rakyat tradisional dan magik dalam siri Harry Potter. Namun, mungkin akan ada peminat yang kecewa kerana 4 buku Harry Potter ini tidak akan mengisahkan pengembaraan terbaru Harry, Ron dan Harmione.

Ever wondered where magic really came from? Introducing the Harry Potter: A Journey Through… non-fiction eBook shorts, adapted from the audiobook Harry Potter: A History of Magic and inspired by the @britishlibrary exhibition of the same name. https://t.co/bsp3X6QTMy pic.twitter.com/FDXIxUKlih

My roomate told me @jk_rowling was releasing four new #HarryPotter books, and I almost cried with joy. Not the case, no continuation of the magical series I grew up with.

This sounds more like “Fantastic Beasts and Where To Find Them” — which was underwhelming at best.

— Michael Bodley (@michael_bodley) May 30, 2019

Tajuk untuk 4 cerita yang akan dikeluarkan adalah Harry Potter: A Journey Through Charms and Defence Against the Dark Arts, Harry Potter: A Journey Through Potions and Herbology, Harry Potter: A Journey Through Divination and Astronomy, and Harry Potter: A Journey Through Care of Magical Creatures.

Untuk pengetahuan anda, keempat-empat cerita ini merupakan e-book dan anda boleh dapatkan di sini. Malah, hanya dua cerita pertama akan dikeluarkan dahulu pada 27 Jun 2019 ini.


Jabatan Peguam Negara Putuskan Tiada Tindakan Lanjut Buat Khairuddin Selepas Langgar Kuarantin

Beberapa bulan ini hangat diperkatakan tentang Menteri Perusahaan Perladangan dan Komoditi, Datuk Dr Mohd Khairuddin Aman Razali yang dilaporkan gagal untuk mematuhi arahan kuarantin.

Kegagalan untuk menjalani tempoh kuarantin kendiri itu dilakukan beliau selepas pulang dari Turki pada 7 Julai lalu yang kemudiannya mengakibatkan beliau didenda sebanyak RM1,000.

Walaupun telah didenda dan membuat permohonan maaf, namun siasatan ke atas beliau tetap dijalankan susulan beberapa laporan polis yang telah dibuat terhadapnya.

Dan kini selepas beberapa minggu siasatan dijalankan, Jabatan Peguam Negara (AGC) telah membuat keputusan untuk tidak mengambil tindakan lanjut terhadap kesalahannya itu.

Perkara itu dimaklumkan Pengarah Jabatan Siasatan Jenayah Bukit Aman Huzir Mohamed yang menjelaskan polis telah ‘menerima arahan agar tiada tindakan lanjut diambil’ seperti dilaporkan Malaysiakini.

“Kertas siasatan telah rujuk ke pejabat peguam negara dan arahan untuk kes ini (ialah) no further action…NFA, atas alasan menteri tak diserahkan dengan borang 14b di bawah seksyen 15 (1) akta 342 bagi tujuan menjalani perintah kuarantin.

“Berdasarkan keterangan tersebut, maka AGC memutuskan untuk tidak mengemukakan sebarang pertuduhan memandangkan tiada keterangan kukuh bagi mengasaskan pertuduhan,” katanya dalam sidang media di Bukit Aman, hari ini.

Terdahulu, siasatan ke atas menteri itu difahamkan bermula selepas beberapa laporan polis yang dibuat susulan dakwaan oleh ahli ploitik yang mengatakan beliau tidak mematuhi arahan kuarantin selepas pulang dari luar negara.

Susulan daripada laporan polis itu, Dr Mohd Khairuddin kemudiannya dipanggil pihak polis ke Bukit Aman untuk memberikan keterangan berhubung kesalahan yang dilakukannya itu.

Walaupun mengambil masa yang agak lama, namun keputusan siasatan itu tetap menjadi perhatian terutama dalam kalangan pengguna media sosial yang tertanya-tanya apakah hukuman yang bakal diterima beliau.

Ini susulan beberapa laporan media sebelum ini yang melaporkan terdapat orang awam yang telah didenda dan dijatuhkan hukuman jika melanggar perintah kuarantin wajib.

Dan hari ini dengan penjelasan daripada pihak polis yang memutuskan untuk tidak mengambil tindakan lanjut ke atas beliau mungkin telah menjawab segala persoalan yang ditimbulkan netizen sebelum ini.

Baca juga perkembangan semasa mengenai COVID-19 melalui perkongsian kami sebelum ini melalui pautan di bawah.

Pakar Jangka Gelombang Ketiga COVID-19 Di Malaysia Berlarutan Hingga Tahun Depan

Malaysia Bakal Menjadi Negara Terawal Terima Vaksin COVID-19

Lelaki Ini Ditahan Polis Ketika Membuat ‘Report’ Ditipu Beli Telefon Gara-Gara Langgar Kuarantin


Jabatan Perangkaan Lapor Lebih 750,000 Orang Menganggur Di Malaysia

Kadar pengangguran di Malaysia telah meningkat kepada 4.8 peratus pada bulan Jun 2021 yang melibatkan 768,700 orang berbanding Mei 2021 pada kadar 4.5 peratus dengan melibatkan 728,100, lapor Jabatan Perangkaan Malaysia (DOSM) dalam Statistik Tenaga Kerja.

Memetik laporan Malay Mail, Ketua Perangkaan Datuk Seri Mohd Uzir Mahidin berkata ketika negara sedang berusaha untuk menurunkan lonjakan kes COVID-19. Tenaga buruh menghadapi situasi yang mencabar setelah pelaksanaan perintah kawalan pergerakan di mana hanya sektor ekonomi dan perkhidmatan penting yang dibenarkan beroperasi.

“Oleh itu, jumlah pekerja yang bekerja pada bulan Jun 2021 menurun sebanyak 0.5 peratus kepada 15.3 juta orang (berbanding 15.37 juta pada Mei 2021) dengan nisbah pekerjaan-ke-penduduk turun 0.4 mata peratusan kepada 65 peratus,” katanya.

Mengulas mengenai kadar pengangguran untuk bulan Jun 2021, Mohd Uzir berkata, pengangguran aktif yang merangkumi 83.6 peratus daripada jumlah pengangguran, mencatat peningkatan 33,000 orang kepada 642,900 orang berbanding 609,900 orang pada bulan Mei.

Mengenai prestasi keseluruhan untuk suku kedua tahun 2021, Mohd Uzir berkata jumlah tenaga kerja berkurang sebanyak 36,100 orang kepada 15.97 juta orang di mana yang bekerja dan menganggur telah menunjukkan penurunan.

Lima negeri mencatatkan kadar pengangguran tertinggi pada suku kedua 2021 adalah Labuan dengan 8,8 peratus, diikuti oleh Sabah (8,7 persen), Perlis (5,3 persen), Kelantan (4,8 persen) dan Selangor (4,4 persen), katanya.

‘Perak juara ternak babi’ – berjaya atasi Sarawak dengan 545,258 ekor babi pada 2019. Klik pautan di bawah untuk membaca.

‘Perak Juara Ternak Babi’ – Berjaya Atasi Sarawak Dengan 545,258 Ekor Babi Pada 2019

Sarawak Diundi Negeri Yang Mempunyai Rakyat Paling Romantis Di Malaysia


Jabatan Pertahanan Amerika Syarikat Sahkan Video UFO Yang Tular Adalah Tulen

Baru-baru ini, Amerika Syarikat dikejutkan dengan kebocoran maklumat sulit milik Jabatan Pertahanan Amerika Syarikat iaitu video penampakan kapal angkasa makhluk asing atau UFO berlegar di ruang udara San Diego.

Difahamkan video tersebut telah dirakam sendiri oleh pihak United States Navy Pilot pada Julai 2019. Disebabkan video tersebut telah ‘bocor’, jurucakap The Pentagon, Sue Gogh tampil untuk memberikan penjelasan kepada CNN.

Gough berkata kepada wartawan CNN bahawa video dan gambar tersebut telah menunjukkan objek berbentuk segitiga yang berkelip terbang di langit. Namun apa yang pasti, objek ini masih lagi dikategorikan sebagai ‘fenomena udara yang belum dikenal pasti atau Unidentified Aerial Phenomena (UAP).

Ujarnya lagi, pihak pertahanan AS tidak akan mengulas lebih lanjut mengenai video itu atau berkongsi sebarang hasil siasatan ke atas video berkenaan kepada umum.

“Demi menjamin keselamatan operasi, pihak Jabatan Pertahanan tidak akan sesekali mendedahkan maklumat sulit ini kepada umum kerana maklumat sebegini sangat berguna dan pihak musuh pastinya akan menceroboh sistem keselamatan Amerika Syarikat.

“Pihak Jabatan Pertahanan juga tidak akan sesekali membincangkan perkara ini secara umum sama ada berkaitan dengan pemerhatian dan pemeriksaan yang melibatkan objek yang dikategorikan sebagai UAP,” kata Gough dalam satu kenyataan media.

Tentera Jepun telah mengeluarkan panduan untuk menghadapi ancaman makhluk asing dan UFO. Klik pada pautan di bawah untuk membacanya.

Tentera Jepun Siap Sedia ‘Perang’ Dengan Makhluk Asing, Keluarkan Panduan Hadapi UFO

Tahun Hadapan, Kerajaan Indonesia Mahu Fokus Cari Makhluk Asing Dan Planet Mirip Bumi

Profesor Dari Israel Dakwa ‘Alien’ Wujud, Amerika Syarikat Ada Buat Perjanjian Dengan Mereka


Jack Ma Berkongsi Tentang Bagaimana Jalani Hidup Ketika Berumur 20 Hingga 60 Tahun

Dalam sebuah rancangan televisyen, Jack Ma bercakap dengan sekumpulan belia Korea Selatan yang bersemangat untuk berjaya dalam hidup, dan beliau juga berkongsi sedikit kekesalan yang beliau hadapi. Menurut Jack Ma, terdapat garis hidup yang kita harus jalani sepanjang kehidupan, dan ia bermula apabila kita berusia 20 tahun, dan berterusan sehingga umur kita mencapai 60-an.

Ini apa beliau kata (anda boleh menonton video penuh di sini):

Sebelum anda berusia 20 tahun, jadilah pelajar yang baik.

Sebelum anda berusia 30 tahun, berkulilah.

Bekerjalah di syarikat kecil. Selalunya dalam syarikat besar, anda akan belajar tentang proses; anda adalah sebahagian daripada sebuah mesin besar. Tetapi apabila anda berada dalam sebuah syarikat kecil, anda akan belajar tentang keghairahan (passion), belajar berimpian. Anda akan belajar untuk membuat banyak benda dalam satu-satu masa. Sebelum anda berusia 30 tahun, ia bukannya tentang syarikat mana anda bekerja, tetapi ketua mana yang anda ikuti. Ketua yang bagus akan mengajar anda dengan cara yang berbeza.

Di antara umur 30 hingga 40 tahun, anda harus berfikir dengan jelas, sama ada anda mahu bekerja sendiri, atau anda benar-benar mahu menjadi seorang usahawan.

Di antara umur 40 hingga 50 tahun, anda mesti lakukan perkara yang anda pandai buat.

Jangan lakukan perkara baru, ia sudah terlalu lewat. Anda mungkin berjaya, tetapi risiko untuk (perkara baru) mati terlalu besar. Jadi, apabila anda berusia di antara 40 hingga 50 tahun, fikirkan bagaimana anda boleh fokus pada perkara-perkara yang sudah anda kuasai.

Apabila anda berusia 50 hingga 60 tahun, bekerjalah dengan orang muda.

Kerana orang muda boleh melakukan (kerja) lebih baik daripada anda. Bergantunglah kepada mereka, melaburlah kepada mereka, dan pastikan mereka menjadi yang terbaik.

Apabila anda berusia lebih daripada 60 tahun, gunakan masa untuk diri sendiri.

Di tepi pantai, menghadap matahari, ia sudah terlalu lewat untuk anda berubah.

Ini nasihat saya untuk orang muda: Pada umur 25 tahun, buatlah kesilapan secukupnya. Jangan risau! Anda akan jatuh, bangun semula, jatuh lagi… nikmatinya! Anda berumur 25 tahun, enjoy the show!

“Saya menyesal tentang banyak perkara. Saya menyesal saya (mula) bercakap dengan media. Saya menyesal saya bercakap di khalayak ramai. Kerana saya boleh (memilih) privasi saya sendiri. Saya kesal saya bekerja terlalu kuat dan menghabiskan terlalu sedikit masa untuk bersama-sama dengan keluarga saya.”

Sekiranya saya mempunyai kehidupan lain, saya tidak akan membuat perkara-perkara seperti ini. Isteri saya berkata, “Awak bukan milik saya, awak milik Alibaba.”

Tetapi, hidup terlalu singkat. Ianya tentang pengalaman. Manusia mencari ruang pandang yang berbeza. Akan ada yang fikir anda kaya, anda berjaya, tetapi anda tidak! Akan ada yang kata lelaki ini tidak mempunyai duit, dia lelaki yang teruk, tetapi mungkin tidak! Setiap manusia memilih kehidupan mereka sendiri.

Saya menangis kerana kami pernah menghadapi masalah yang tidak pernah sesiapa bayangkan. Kerana saya mengetuai sebuah syarikat, dengan 4000 orang tenaga kerja muda, dengan operasi untuk 500 juta orang. Dengan 500 juta orang, dan hanya 1 peratus adalah orang jahat, bermakna anda sudah ada 5 juta orang jahat. Ia memeningkan.

Tetapi ia sudah terlalu lewat untuk sesalan, lupakan tentang sesalan! Hanya fikir, “Saya ada 10 hingga 20 tahun lagi, enjoy the show, enjoy the ride.”

BACA: Lelaki Ini Pernah Gagal Temuduga Kerja Dengan KFC. Kini Beliau Adalah Jutawan Terkaya Di Negaranya (Jack Ma)

BACA Lagi: Ini Kisah Guru Paling Kaya Di Dunia. Anda Akan Rugi Besar Jika Tidak Ambil Tahu. Serius! (Jack Ma)

LIKE dan FOLLOW Vocket di Facebook serta Instagram


5 Pencapaian Cemerlang Negeri Selangor Di Bawah Pimpinan Amirudin Shari

Dipilih untuk menjawat jawatan Menteri Besar Selangor di usia 38 tahun semestinya bukan sesuatu yang mudah bagi Dato’ Seri Amirudin bin Shari. Namun, sejak dilantik sebagai Menteri Besar pada 19 Jun 2018, Dato’ Seri Amirudin telah berjaya memacu negeri selangor ke peringkat yang lebih unggul.

Lebih manis apabila Amirudin dikurniakan darjah kelas pertama, Darjah Kebesaran Seri Paduka Mahkota Selangor (SPMS) yang membawa gelaran Dato’ Seri sempena hari keputeraan DYMM Sultan Selangor, Sultan Sharafuddin Idris Shah ke-74 di Balairung Seri, Istana Alam Shah, Klang Disember lalu.

Amirudin Shari adalah contoh pemimpin low profile yang ikhlas berbakti untuk masyarakat. Beliau bukan berasal daripada golongan elit, hanyalah orang biasa yang dipilih oleh rakyat untuk berkhidmat kepada masyarakat. Disebabkan itu beliau lebih mudah untuk mendekati rakyat dan lebih mengetahui masalah yang dihadapi oleh penduduk Selangor.

Masih ramai yang membandingkan kredibiliti Amirudin dengan para menteri besar Selangor terdahulu yang ternyata lebih dikenali, berpengalaman dan mempunyai kepakaran dalam bidang tertentu. Namun, Amirudin melihat perkara berkenaan sebagai satu cabaran buat dirinya.

Majoriti penduduk negeri Selangor menyambut baik Belanjawan Selangor 2020 yang dibentangkan oleh Dato’ Seri Amirudin pada 1 November yang lalu. Berikut adalah 5 pencapaian hebat Selangor di bawah seliaan Dato’ Seri Amirudin bin Shari.

1. Hasil pelaburan lebih daripada jangkaan untuk tahun 2019

Menurut laporan Sinar Harian, Selangor direkod menutup tirai tahun 2019 dengan pencapaian luar biasa apabila mencatat hasil pelaburan sebanyak RM16.4 bilion, melebihi sasaran RM10 bilion sebelum ini.

“Hasil pelaburan yang tinggi diperoleh tahun ini membuktikan visi Selangor Negeri Pintar Utama Serantau berada dalam genggaman,” kata Amirudin ketika perutusan tahun baru yang lalu.

Pada 2018, Selangor berjaya mencatatkan pelaburan terbesar sepanjang 30 tahun dengan jumlah RM18.9 bilion. Amirudin berjaya mengekalkan momentum pelaburan tinggi ke negeri Selangor tahun lalu.

2. 5,000 CCTV untuk pemantauan keselamatan di seluruh Selangor

Dato’ Seri Amirudin dilihat sangat mementingkan keselamatan penduduk Selangor dan salah satu cara terbaik bagi mengurangkan kes jenayah di Selangor adalah dengan menambah bilangan CCTV di sekitar Selangor.

Dalam Belanjawan Selangor 2020, Kerajaan Selangor dilihat serius untuk mengurangkan kadar jenayah di Selangor dan bakal menambah bilangan kamera litar tertutup (CCTV) kepada 5,000 unit terutamanya di kawasan hot spot. Lebih canggih, CCTV baharu ini nanti turut hadir dengan fungsi face recognition. Wajah anda dirakam sahaja ketika buat jenayah, butiran anda akan terus dihantar ke pihak polis.

Seiring dengan misi Negeri Pintar 2025, Kerajaan Selangor akan memastikan anak muda di negeri ini bersedia untuk berdepan Revolusi Industri 4.0.

Selangor diharap mencapai sasaran itu dan terus mampu kekal bersaing di peringkat global.https://t.co/7RnwA8Q4v6

— Amirudin Shari (@AmirudinShari) January 20, 2020

Disebabkan Dato’ Seri Amirudin baru berusia 39 tahun, beliau tahu perit hidup anak muda pada ketika ini. Dato’ Seri Amirudin hadir dengan pelbagai inisiatif untuk membantu anak muda di Selangor antaranya Inisiatif Roda Darul Ehsan (RiDE).

Kerajaan Selangor akan memberikan subsidi RM350 bagi pengambilan lesen motosikal buat anak muda untuk memudahkan mereka mencari pekerjaan. Selangor Mega Job Fair yang akan berlangsung pada 2020 dilihat turut dapat memberi lebih 12,000 tawaran kerja kepada anak muda di negeri Selangor.

4. Skim Peduli Sihat yang lebih baik untuk rakyat Selangor

Kerajaan negeri berhasrat mewujudkan Selangor Negeri Sihat. Maka, untuk mencapai misi ini RM1.5 juta diperuntukan bagi aktiviti-aktiviti dan program-program gaya hidup sihat. Semua aktiviti dan program ini akan dijalankan di seluruh negeri Selangor. pic.twitter.com/QQ1rQ6qA72

— Amirudin Shari (@AmirudinShari) January 22, 2020

Dana sebanyak RM42.5 juta telah diperuntukan kerajan Selangor untuk Skim Peduli Sihat yang lebih baik untuk rakyat Selangor. Bagi Dato’ Seri Amirudin, kesihatan yang baik adalah sesuatu yang penting buat semua individu.

Justeru itu, kesedaran dan pencegahan penyakit mental dan rawatan Tuberkolosis merupakan antara rawatan baharu yang diperkenalkan dalam Skim Peduli Sihat.

Tidak dilupakan, dana RM1.5 juta akan diperuntukan bagi aktiviti serta program gaya hidup sihat yang akan dijalankan di seluruh negeri Selangor.

5. Pengenalan perumahan mampu milih baharu, Rumah Idaman

Rumah yg berkualiti dengan harga mampu milik. Sebanyak 4,800 unit Idaman Selangor serta 23,000 unit Rumah Selangorku. Tahnian YAB Dato' Seri Amirudin Shari, MB Selangor.#SelangorMajuBersama#SelangorMakmur2020 https://t.co/iIZabFiVEC

— Aprizalshahruddin (@Aprizalshahrud1) January 15, 2020

Selain Rumah Selangorku, Rumah Idaman adalah tawaran terbaru daripada Kerajaan Negeri Selangor bagi membantu rakyat Selangor membeli hartanah di Selangor.

Berbeza dengan Rumah Selangorku, Rumah Idaman merupakan unit rumah yang mempunyai kelengkapan lengkap seperti pendingin hawa, katil, almari, peti ais serta parkir khas untuk setiap unit rumah. Boleh dikatakan rumah ini adalah rumah hampir fully furnished dan setiap unit Rumah Idamanku dijual pada harga RM250,000.

Ini adalah salah satu solusi pemilikan rumah yang ditawarkan kerajaan Selangor buat rakyat. Solusi pemilikan rumah sebegini juga merupakan yang pertama di seluruh Malaysia, dan Selangor menjadi negeri pertama berbuat demikian.

Dengan lebih daripada 4,000 hotspot internet percuma di seluruh Selangor, WiFi Smart Selangor telah membantu pelbagai golongan.

Kemudahan ini tersedia di kebanyakan bangunan awam, institut pengajian tinggi, dan kawasan perumahan terpilih.https://t.co/qktz7vujCy

Sebenarnya terdapat pelbagai lagi pencapaian hebat yang berjaya dicapai oleh Dato’ Seri Amirudin bin Shari setakat tidak sampai dua tahun memegang jawatan Menteri Besar Selangor. Dengan 4,000 hotspot internet percuma (WiFi Smart Selangor) dipasang di seluruh Selangor, Dato’ Seri Amirudin juga sangat serius dalam merealisasikan pelaksanaan agenda Smart Selangor yang pastinya akan memudahkan kehidupan seharian rakyat Selangor.

Melihat daripada perkembangan positif ekonomi di Selangor, Dato’ Seri Amirudin bin Shari telah membuktikan usia bukan penghalang untuk seseorang individu memegang jawatan tertinggi dalam sesebuah institusi. Tahniah buat penduduk negeri Selangor. Anda kini berada di dalam pimpinan pemimpin yang betul dan sentiasa berkhidmat untuk masyarakat.

Berikut merupakan beberapa perkara dalam Belanjawan Selangor 2020 menarik untuk anda ketahui.

5 Keistimewaan Belanjawan Selangor 2020 Yang Tidak Ada Di Negeri Lain

CCTV Dengan ‘Face Recognition’ Bakal Bantu Kurangkan Jenayah Di Selangor

Kecantikan Luar Biasa ‘Blue Tears’ Di Kuala Selangor Jadi Tarikan Pelancong Seluruh Dunia


Jack Ma Cabar Mark Zuckerberg Untuk Segera ‘Pulihkan’ Facebook

Disaat ramai yang mengecam dengan tindakan Mark Zuckerberg, Jack Ma selaku individu yang turut menjalankan bisnes melalui ekonomi digital antara yang masih memberi sokongan buat CEO Facebook ini untuk kembali bangkit.

Di dalam sebuah temubual terbaru, Jack Ma berpendapat Mark Zuckerberg harus segera memulihkan insiden Cambridge Analytica yang telahpun berlaku serta perlu berusaha keras untuk mendapatkan kembali kepercayaan orang ramai terhadap platform media sosial ini.

Jack Ma berpendapat insiden yang berlaku ini masih mempunyai harapan untuk dipulihkan. Sekiranya Mark Zuckerberg berjaya membawa platform yang pada awalnya dibuka buat pengguna universiti kepada sedia kala, tidak mustahil Mark mampu menawarkan solusi terhadap apa yang berlaku.

Dalam pada itu, Jack Ma nampaknya tidak berminat untuk mengulas dengan lebih lanjut mengenai isu politik di Amerika Syarikat yang melibatkan Donald Trump dan Facebook.

Difahamkan berdasarkan insiden Cambridge Analytica yang berlaku, Mark Zuckerberg telahpun rugi beberapa bilion berikutan penurunan saham Facebook dimana beliau merupakan pemegang saham terbesar.

Baca: 16 Filem Bisnes Berdasarkan Kisah Benar Yang Mesti Ditonton Oleh Usahawan


Jack Ma ‘Hilang’ Selepas Kritik Kerajaan Komunis China, Cetus Misteri Media Antarabangsa

Spekulasi mula berputar di China selepas laporan menyatakan bahawa ahli perniagaan dan jutawan, Jack Ma dilaporkan menghilang lebih dari dua bulan.

Dia yang sudah lama tidak memunculkan diri di khalayak ramai juga dilaporkan gagal untuk hadir di dalam salah sebuah rancangan terbitannya sendiri, Africa’s Business Heroes yang memberi peluang kepada pengusaha Afrika untuk berkembang dan bersaing di dunia perniagaan.

Dia yang seharunya menjadi sebahagian daripada panel penilaian telah digantikan oleh eksekutif Alibaba pada November lalu. Gambarnya juga turut diturunkan dari laman web terbabit, lapor Telegraph UK.

Dalam satu kenyataan daripada jurucakap Alibaba, dia menyatakan bahawa Jack Ma tidak dapat menjadi juri bagi rancangan terbabit kerana terlibat dengan jadual yang padat, lapor Financial Times.

Billionaire Jack Ma (@JackMa) suspected to be missing shortly after criticizing China’s government.

Chinese authorities launched an anti-monopoly investigation into Alibaba in late December and told Ant Group to restructure its operations.

— anonymous 👥 (@YourAnonCentral) January 4, 2021

Berita kehilangan Jack Ma turut mendapat perhatian netizen apabila akaun @YourAnonCentral menciap misteri kehilangan Jack Ma bersama dengan beberapa keping gambar yang menunjukkan hubungan Jack Ma dan Amerika Syarikat.

Salah seorang netizen turut menyatakan bahawa kejadian misteri kehilangan orang ke-3 terkaya di China ini tidak masuk akal kerana Jack Ma mempunyai pengawal keselamatan yang ramai.

Empayar perniagaan Jack Ma, Ant Group, mendapat perhatian Beijing sejak beliau menyampaikan pidato kontroversi di Shanghai pada 24 Oktober yang lalu.

Dia difahamkan telah mengkritik sistem peraturan kerajaan China kerana menyekat inovasi dan menyamakan peraturan perbankan global dengan “kelab orang lama”.

“Sistem kewangan hari ini adalah warisan Zaman Industri,” kata Ma dalam ucapan itu. “Kita mesti menyediakan ruang baru untuk generasi muda yang akan datang. Kita mesti mereformasi sistem semasa.”

Beberapa hari selepas itu, IPO Ant, yang sudah mendapat kelulusan dari badan sekuriti China telah ditangguhkan dengan alasan terdapat beberapa isu yang dikenal pasti.

Selain itu, Pihak berkuasa China turut menjalankan siasatan anti monopoli terhadap Alibaba pada akhir Disember lalu dan memberitahu Ant Group untuk menyusun semula operasinya.

Untuk rekod, Jack Ma telah menyumbangkan berjuta-juta pelitup muka untuk Eropah, AS dan Organisasi Kesihatan Sedunia dalam usaha membendung wabak tersebut.

Jutawan itu juga terlibat dalam pekerjaan amal, dengan Yayasan Jack Ma tertumpu pada bidang pendidikan, keusahawanan, kepemimpinan wanita, dan lingkungan.

Terdahulu, Jack Ma dilaporkan berjaya mengaut kekayaan sebanyak RM6.23 Trilion sejak COVID-19 melanda. Klik pautan di bawah untuk membaca.

Sejak COVID-19 Melanda, Jack Ma Dilaporkan RM6.23 Trilion Lebih Kaya

Penjual Air Botol Jadi Individu Terkaya Di China, Bagaimana Dia Menewaskan Jack Ma?

Jack Ma Sumbangkan 2 Juta ‘Face Mask’ Ke Malaysia Dan Tiga Lagi Negara Asean


Jack Ma Lancarkan Pejabat Pertama Alibaba Asia Tenggara Di Bangsar South

Jack Ma pada hari ini telah melancarkan pejabat pertama Alibaba di Asia Tenggara bertempat di bangunan UOA, Bangsar South.

Kehadiran Jack Ma pada hari ini turut dipertemukan dengan mesyuarat bersama perdana menteri, Tun Mahathir. Jack Ma di dalam sebuah temubual bersempena dengan majlis pelancaran pejabatnya turut menyatakan kekagumannya terhadap Tun Mahathir yang sangat arif dan hebat di dalam pengetahuan teknologi.

Difahamkan pelan yang dibincangkan turut melibatkan pelan teknologi melibatkan projek DFTZ yang dilancarkan Mantan Perdana Menteri, Datuk Seri Najib Tun Razak dengan kerjasama bersama MDEC.

Kerjasama diantara dua negara ini sekaligus bakal membuka kepada 60,000 peluang pekerjaan di Malaysia serta meningkatkan jumlah dagangan kepada $65 bilion (~RM260.14 bilion) menjelang 2025. Tahniah diucapkan buat Alibaba dan Jack Ma diatas pembukaan pejabat di Malaysia.

Baca lagi: ‘Bangsar South’ Bakal Dinamakan Sebagai Kampung Kerinchi Semula


Jack Ma Dilantik Sebagai Penasihat Kerajaan Malaysia Dalam Bidang Ekonomi Digital

Pengerusi Eksekutif Alibaba dan usahawan Internet Jack Ma dilantik sebagai penasihat kepada kerajaan Malaysia dalam bidang ekonomi digital, menurut pengumuman Perdana Menteri Datuk Seri Najib Razak hari ini.

Ketika pelancaran Alitrip Malaysia Tourism Pavilion di China World Hotel, Najib berkata beliau tidak sabar untuk berkongsi satu berita baik.

“Jack Ma telah menerima jemputan untuk menjadi penasihat kepada kerajaan Malaysia dalam bidang ekonomi digital. Beliau akan menjadi penasihat tentang bagaimana menyediakan jalan untuk masa hadapan,” katanya.

Najib berkata Ma juga telah bersetuju untuk menghadiri Forum Transformasi Global Malaysia, dan mengambil kesempatan daripada lawatan beliau ke Malaysia, untuk melancarkan e-Free Trade Zone pada Mac tahun depan.

“Kami akan bekerja pada kelajuan super untuk menjayakan perkara ini. Kami akan membuat ini berlaku, “kata Najib.


Jack Ma Pencen Daripada Alibaba Dengan Penuh Bergaya

Mulai dirancang sejak 10 tahun yang lalu, impian Jack Ma untuk bersara pada umur 55 tahun menjadi kenyataan apabila pada 10 September baru-baru ini apabila beliau telah berundur sebagai pengerusi dan CEO Alibaba.

Lebih menakjubkan, beliau memilih untuk bersara disaat Alibaba dinobatkan sebagai syarikat paling bernilai di Asia dengan permodalan pasaran $460 bilion (RM1.919 trilion).

Mengulas mengenai pengunduran beliau daripada dunia perniagaan, beliau menyifatkan keputusan yang dibuat bukanlah pengakhiran bagi Alibaba sebaliknya adalah sebuah permulaan yang baru Alibaba untuk terus berkembang.

Jack Ma juga nampaknya bakal mengikut jejak langkah Bill Gates yang bersara awal daripada syarikat yang dibangunkan untuk memfokuskan kepada kerja-kerja melibatkan kebajikan dalam menyalurkan wang serta membantu orang ramai.

Walau bagaimanapun, beliau masih lagi menjadi mempunyai pemegang saham dibeberapa syarikat yang dimilikinya. Beliau juga mengumumkan akan memantau syarikat-syarikat miliknya serta memilih kepada mereka yang lebih muda.

Bersempena dengan hari terakhir Jack Ma bersama Alibaba, beliau telah menjalankan sebuah aturcara besar-besaran yang dihadiri oleh 80,000 pengunjung dimana Jack Ma memilih untuk menggayakan dirinya bagai seorang rockstar.

Penampilan yang beliau sebagai rockstar ini dilihat sebagai pengunduran paling cool dalam sejarah syarikat korporat dimana belum pernah berlaku sebelum-sebelum ini. Anda boleh tonton video dibawah sedutan ‘konsert’ yang beliau jalankan.

Legasi Jack Ma bakal diteruskan oleh Daniel Zhang yang merupakan CEO kepada Alibaba sejak 2015. Bersempena pelan awal beliau, Daniel Zhang menyasarkan Alibaba untuk menjadi syarikat bernilai $1 trilion pada akhir 2020. Syarikat ini juga komited untuk menawarkan yang terbaik buat lebih 1 bilion pengguna Alibaba seluruh dunia.

Kini sudah tiba masanya Jack Ma ‘rehat’ daripada dunia pernigaan. Kami ingin mengucapkan terima kasih buat Jack Ma diatas hasil usahanya dalam membantu anak muda baik dari segi ilmu yang dicurahkan mahupun motivasi yang diberikan.

Sebagai perhargaan, kami ingin berkongsi kepada anda salah satu temubual Jack Ma yang berjaya menjadi viral seluruh dunia dimana beliau berkongsi mengenai visi yang perlu difokuskan buat mereka yang berumur 20 tahun sehingga 60 tahun. Kini tibanya beliau bersara dengan nilai harta bernilai RM161.08 bilion.

Ingin mengetahui lebih lanjut mengenai Jack Ma? Klik pautan untuk dibawah untuk mengenali dengan lebih mendalam mengenai individu hebat ini.

8 Perkara Tentang Jack Ma Pengasas Ali Baba Yang Boleh Diteladani

Jack Ma Lancarkan Pejabat Pertama Alibaba Asia Tenggara Di Bangsar South

Ini Lagu Yang Menjadi Pilihan Jack Ma, Elon Musk Dan Mark Zuckerberg


Jack Ma Pilih Malaysia Sebagai Hab Barangan Serantau Terbaru Alibaba

Menyebut tentang Alibaba pastinya individu ikonik syarikat mereka iaitu Jack Ma serta laman e-commerce beliau antara yang paling diingati orang ramai.

Seperti yang anda sedia maklum, Jack Ma sebelum ini telah dilantik sebagai penasihat ekonomi digital Malaysia. Kini Alibaba bakal maju selangkah lagi dengan pembukaan Digital Free Trade Zone di Malaysia khusus untuk pengedaran barang seluruh Malaysia.

Sebelum ini Alibaba turut mendapatkan pegangan saham di dalam Lazada setelah mendapati syarikat tersebut berpotensi untuk terus maju menguasai pasaran Asia Tenggara.

Dengan pembukaan Digital Free Trade Zone ini kami harap laman e-commerce di Malaysia tidak terjejas dengan teruk serta dapat memberi saingan sekaligus bakal mengutungkan para pengguna.

Pembukaan hab Digital Free Trade ini dijadualkan bakal diumumkan seawal minggu depan dengan kehadiran oleh Dato‘ Sri Haji Mohammad Najib bin Tun Haji Abdul Razak dan Jack Ma.


Jack Ma Sumbangkan 2 Juta ‘Face Mask’ Ke Malaysia Dan Tiga Lagi Negara Asean

Sebut mengenai Jack Ma pasti ramai yang mengenalinya. Berjaya membina nama dan membangunkan syarikatnya iaitu Alibaba sehingga menjadi antara syarikat dengan keuntungan tertinggi China antara yang membuatkan orang ramai menjadikan beliau sebagai inspirasi selain daripadanya karismanya yang tinggi.

Sejak mengumumkan penguduran beliau daripada Alibaba selaku CEO, usaha beliau dalam membantu orang ramai nampaknya masih belum tamat.

Terbaharu, Jack Ma Foundation dan Alibaba Foundation dilaporkan telah mengumumkan sumbangan bekalan perubatan ke Malaysia dan tiga negara Asean lain melibatkan Indonesia, Thailand dan Filipina.

Berdasarkan kenyataan, Jack Ma Foundation sedia menghantar 2 juta topeng muka, 150,000 kit ujian, 200,000 sut perlindungan serta 20,000 penutup muka ke negara-negara tersebut.

Menurut Jack Ma Foundation, tujuan sumbangan ini dibuat adalah sebagai usaha kerjasama negara jiran Asia dalam melawan COVID-19. Yayasan ini berpendapat, lebih banyak bantuan yang disalurkan secara tidak langsung bakal memudahkan negara tersebut berperang dengan wabak ini.

Untuk pengetahuan, pada minggu lalu Jack Ma sudah berjaya menghantar satu juta face mask ke Amerika Syarikat serta sejumlah besar lagi ke negara Iran.

Di sebalik usaha baik beliau menghantar face mask ke beberapa negara, terdapat pihak yang berpendapat beliau sengaja menghantar bekalan perubatan ke negara-negara tertentu atas tujuan bisnes.

#WuhanVirus made in China. Are you sending Chinese communist virus from the goods? So many people dying in China,but you are playing Communist Propaganda here…

People asking why not in Kenya or Italy? People should understand that Jack Ma gets 50+% of his customers from the US, as a result he knows the saying that says "Don't invest somewhere you are not gonna harvest". This guy is very sharp,he is creating more market in the US 🔥Class

— 𝙲𝚈𝙼𝙾𝙷™ 🌬 ❁ (@ProfCymOhAFC) March 16, 2020

Tidak kurang juga yang berpendapat bilionair lain sepatutnya turut serta melakukan sumbangan besar-besaran seperti yang dilakukan Jack Ma dalam usaha membasmi wabak COVID-19.

Meski apa sahaja tujuan Jack Ma, usaha murni beliau dalam membantu negara-negara yang terlibat ini pastinya sesuatu yang perlu dicontohi dan dipuji. Tahniah dan terima kasih diucapkan buat Jack Ma Foundation dan Alibaba Foundation.

Lihat bagaimana Jack Ma pencen dengan penuh bergaya daripada syarikat yang ditubuhnya iaitu Alibaba.

Jack Ma Pencen Daripada Alibaba Dengan Penuh Bergaya

Tonton Sejarah Pembangunan Alibaba Oleh Jack Ma Sejak Pada Tahun 1999


Jack Ma Umum Bersara Daripada Dunia Perniagaan

Menyebut tentang Jack Ma, mungkin ramai yang cukup kenal dengan individu berpengaruh di dalam dunia perniagaan digital ini. Disaat beliau dijulang dan berada di puncak karier beliau, Jack Ma pada hari ini mengumumkan beliau bakal bersara daripada dunia perniagaan 10 September ini.

Berita ini nampaknya turut mengejutkan ramai apabila beliau memilih untuk bersara di puncak karier beliau serta syarikat yang diasaskan beliau iaitu Alibaba. Difahamkan tarikh 10 September dipilih bersempena dengan ulang tahun beliau yang ke-54.

Mengulas mengenai pengunduran beliau daripada dunia perniagaan, beliau berpendapat keputusan yang dibuat sebagai permulaan kepada sesuatu yang baru buat Alibaba.

Jack Ma juga nampaknya bakal mengikut jejak langkah Bill Gates yang bersara awal daripada syarikat yang dibangunkan untuk memfokuskan kepada kerja-kerja melibatkan kebajikan dalam menyalurkan wang serta membantu orang ramai.

Walaubagaimanapun, beliau masih lagi menjadi mempunyai pemegang saham dibeberapa syarikat yang dimilikinya. Beliau juga mengumumkan akan memantau syarikat-syarikat miliknya serta memilih kepada mereka yang lebih muda.

Kini sudah tiba masanya Jack Ma ‘rehat’ daripada dunia pernigaan. Kami ingin mengucapkan terima kasih buat Jack Ma diatas hasil usahanya dalam membantu anak muda baik dari segi ilmu yang dicurahkan mahupun motivasi yang diberikan.

Sebagai perhargaan, kami ingin berkongsi kepada anda salah satu temubual Jack Ma yang berjaya menjadi viral seluruh dunia dimana beliau berkongsi mengenai visi yang perlu difokuskan buat mereka yang berumur 20 tahun sehingga 60 tahun. Kini tibanya beliau bersara dengan nilai harta bernilai RM157.77 bilion.


Jack Sparrow Remaja Akan Buat Kemunculan Dalam ‘Pirates of the Caribbean: Dead Men Tell No Tales’

Butiran untuk filem terbaru Pirates Of The Caribbean disimpan kemas oleh Disney tetapi dengan keluarnya trailer terbaru ini, peminat setia Jack Sparrow sudah boleh mula excited dengan filem terbaru franchise ini.

Kali ini, Johnny Depp akan ‘dimudakan’ dengan bantuan efek CGI untuk menceritakan kisah hidup beliau semasa muda. Captain Salazar (Javier Bardem) ingin membalas dendam kepada Jack Sparrow dan angkatan zombie Salazar nampak macam sangat menarik kerana ikan jerung pun turut menjadi zombie dan berpihak kepada captain Salazar!

Untuk filem terbaru ini, tiada lagi kelibat pelakon Keira Knightly dan dua watak baru diperkenalkan. Desas-desus mengatakan Dead Men Tell No Tales merupakan siri terakhir untuk Pirates Of The Caribbean. Tetapi dengan populariti filem ini, rasanya ini bukan filem terakhir untuk franchise ini. Disney mesti ada rancangan hebat untuk menutup franchise ini jika mereka berhasrat untuk menamatkan franchise yang selama ini menjanakan banyak wang kepada mereka.

Apa pun, anda boleh lihat dahulu trailer filem ini di bawah. Muda sungguh Johnny Depp dalam filem ini. Nampak seperti umur beliau dalam 21 Jump Street sahaja.


Jackie Chan Kongsi Detik Cemas Tenggelam 45 Saat Selepas Terjatuh Dari Jet Ski

Walaupun terkenal dengan kemahiran seni mempertahankan bela diri dalam filem- filem yang dibintanginya sebelum ini namun itu tidak menghalang Jackie Chan daripada melalui detik cemas ketika penggambaran.

Perkara itu dikongsikan sendiri pelakon Rush Hour dan Police Story itu baru-baru ini apabila beliau berkongsi bagaimana hampir lemas selepas terjatuh daripada jet ski ketika penggambaran salah satu filem terbarunya sebelum ini.

Dalam insiden yang berlaku ketika berada di set penggambaran filem Vanguard itu, Jackie Chan dirakam kamera hilang selama hampir seminit selepas jet ski yang dinaikinya bersama rakan pelakon, Miya Muqi terbalik selepas merempuh batu.

Menurut The Star, walaupun rakan pelakonnya itu segera timbul selepas terjatuh namun Chan dilaporkan hilang selama 45 saat dan mencetuskan keadaan panik dalam kalangan krew penggambaran.

Bagaimanapun selepas beberapa ketika krew penggambaran akhirnya berjaya menyelamatkan pelakon veteran itu selepas beliau ditemui berhampiran batu yang dilanggar beliau.

Mengimbas kembali mengenai kejadian itu, Chan bagaimanapun menjelaskan dia sendiri tidak menyedari apa yang berlaku ketika beliau tenggelam selepas perlanggaran itu.

“Saya sendiri tidak ingat apa yang berlaku, tetapi seperti ada kuasa tuhan yang membantu saya.

“Saya menolak jet ski ke tepi dan arus kemudiannya membawa saya keluar daripada air,” jelasnya seperti dipetik terjemahan 8Days.

Terkejut dengan kejadian yang menimpa dirinya ketika itu, Chan juga berkata beliau terus bergegas menemui pengarah di set penggambaran ketika itu dan menitiskan air mata. Beliau bagaimanapun seperti video yang dikongsikan di bawah sempat untuk memberikan sepatah dua kata selepas diselamatkan dan melambai kepada krew penggambaran.

Baca juga kisah pangsapuri Jackie Chan sebelum ini yang hampir dirampas selepas dikatakan terlibat dengan rasuah di pautan di bawah.

Pangsapuri Mewah Milik Jackie Chan Dirampas, Dituduh Terlibat Dengan Rasuah?

Selepas Lebih 200 Filem Jackie Chan Akhirnya Terima Anugerah Oscar


5 Pengalaman Paling ‘Seram’ Hasil Perkongsian Pembaca Vocket

Setiap orang pasti pernah mengalami pelbagai pengalaman seram, contohnya seperti ternampak makhluk halus, makan di kedai makan tetapi lupa bawa duit, dan pelbagai lagi.

Adakah anda rasa hanya anda yang pernah mengalami pengalaman sebegitu? Kali ini, soalan pilihan kami adalah pengalaman seram yang pernah anda alami. Pasti anda pernah terlihat soalan ini di Facebook page kami, bukan?

Kami telah mendapat pelbagai respon daripada anda untuk soalan ‘pengalaman seram anda’. Kebanyakan jawapan yang diberikan anda adalah lebih kurang sama dan pastinya anda boleh relate dengan jawapan-jawapan ini. Berikut kami kongsikan 5 pengalaman seram yang anda pernah alami:

Rasanya ini adalah perkara paling menyeramkan ketika tengah dan hujung bulan. Mana tidaknya, waktu itu jika anda berjimat semasa awal bulan tidak menjadi masalah, tetapi bayangkan jika berbelanja seperti tiada hari esok memang akan menangis ketika check baki duit dalam bank. Anda boleh bayangkan ketika hendak keluarkan duit waktu akhir bulan dan baki hanya ada RM10 sahaja. Akan tetapi, perkara sebegini boleh dielakkan jika anda bijak mengawal kewangan anda.

Adakah anda pernah menerima panggilan rakan lama yang jarang bertegur dengan anda dan mengajak anda berjumpa? Pasti anda sudah dapat meneka apa yang kami cuba katakan. Betul! Ada yang berkongsi bahawa rakan lama yang mengajak berjumpa ingin perkenalkan skim cepat kaya, jual insurans dan banyak lagi. Nampaknya perkara sebegini biasa terjadi, tetapi jangan pula bersikap prejudis kepada kawan-kawan lama yang ingin berjumpa, mana tahu mereka mahu menyambung kembali ikatan yang lama terputus sebelum ini.

Siapa di sini hide bluetick di Whatsapp? Isu bluetick ini pun sering menjadi perkara seram kerana jika kita dibluetickkan, pasti kita beranggapan bahawa pihak yang bluetickkan kita marah atau tidak puas hati dengan kita. Betul atau tidak? Pasti anda gundah gulana apabila kena bluetick, lagi-lagi pasangan tersayang yang bluetick.

Kebersihan tandas awam adalah penting. Bayangkan, anda ke tandas awam dan lihat najis timbul dalam mangkuk tandas, pasti potong mood anda ingin membuang. Belum lagi lantai basah, tisu dalam mangkut tandas sehingga tersumbat. Perkara sebgini dapat dielakkan jika semua orang sedar akan kepentingan menjaga tandas awam bersama.

Nampaknya badge top fan ini yang baru-baru ini telah diperkenalkan di page-page  Facebook menjadi concern netizen juga. Jika sudah dapat badge top fan tetiba hilang, pasti mereka yang dapat badge top fan akan muram dan sedih.

Jika dilihat daripada jawapan-jawapan yang diberikan netizen, kita dapat lihat kisah seram tapi lucu sebenarnya. Sebenarnya perkara seperti kebersihan tandas awam itu adalah perkara asas yang perlu setiap individu itu ambil peduli, bukannya lepas tangan setelah selesai membuang.

Apa yang boleh kami katakan, mungkin bagi anda ia perkara yang menyeramkan, mungkin bagi orang lain ia adalah sesuatu yang lucu. Malah, perkara-perkara sebegini pasti anda boleh relate dengan kehidupan anda.

Percayalah, jika kita lihat dalam sudut yang positif, segala-galanya akan menjadi positif. Semoga perkongsian ini akan membuatkan hari anda terhibur dan menjadikan anda lebih positif.


Jackie Chan Makin Dibenci Orang Setelah Nyatakan Niat Mahu Jadi Anggota Parti Komunis China

Jackie Chan sudah lama menjadi salah satu selebriti Hong Kong yang paling kedepan dan menonjol dalam usaha untuk menyebarkan dakyah propaganda Parti Komunis yang berkuasa di China. Tetapi baru-baru ini, dia bertindak mengabadikan kesetiaan beliau terhadap Parti Komunis kepada satu tahap yang baru.

Di dalam satu simposium yang dianjurkan oleh Persatuan Filem China minggu lalu, di hadapan cerdik pandai dan tokoh filem China, Chan dengan lantang menyatakan kekaguman beliau terhadap Parti Komunis. Dia dengan semangat meminta semua orang untuk mengkaji dan menerapkan semangat dari ucapan dasar yang disampaikan oleh Presiden China, Xi Jinping.

“Di luar negara mereka sering mengatakan, bangga menjadi orang Cina. Saya sangat beruntung menjadi orang Cina, tetapi saya juga sangat cemburu kerana anda semua adalah ahli Parti. Saya rasa Parti Komunis China sungguh luar biasa,” kata Jackie Chan, menurut rakaman video dari penyiar rasmi CCTV. “Apa yang dikatakan oleh Parti, apa yang dijanjikan, tidak memerlukan 100 tahun untuk dicapai – ia pasti dapat dicapai hanya dalam beberapa dekad. Saya mahu menjadi ahli Parti Komunis!” Kata-kata Chan diikuti dengan tepukan gemuruh orang para tetamu yang hadir.

Ucapan panjang Xi yang menjadi rujukan Chan adalah mesej panjang lebar yang disampaikan pada 1 Julai lalu bagi menandakan ulang tahun ke-100 penubuhan Parti itu mengenai kebangkitan China, termasuk mesej bahawa negara itu tidak lagi “dibuli” oleh negara lain serta bahawa sesiapa yang mencuba melakukannya akan menerima kesan yang besar oleh China.

Difahamkan bahawa sikap politik Chan kini sangat berbeza dengan sikap politiknya di masa muda. Pada tahun 1989, Chan pernah secara terbuka mengkritik pembantaian tentera terhadap para pendemo yang pro-demokrasi di Dataran Tiananmen. Chan juga secara terbuka menyokong gerakan pro-demokrasi di China. Namun sikap kritis Chan ini berlaku sebelum China mengambil alih Hong Kong dari Britain. Ketika Britain mengembalikan negara itu ke China, dia mula berubah angin dan mula menunjukkan sisi lain dirinya yang lebih kearah Parti Komunis.

Walaupun China telah menikmati pertumbuhan ekonomi yang hebat sejak akhir 90-an, pengaruh Beijing terus menerus menjadi kuat, termasuk di Hong Kong. Sektor hiburan, termasuk perniagaan filem Asia Timur, yang sebelumnya dikendalikan oleh Hong Kong, kini harus memenuhi permintaan pasaran domestik China. Chan, sebagai pelakon layar dalam industri perfileman Hong Kong adalah antara orang yang tanpa ragu-ragu memuji kehebatan Parti Komunis yang dulunya pernah dikecam oleh beliau sebagai pelanggar hak asasi manusia.

Pada awal bulan ini juga, Chan dikhabarkan telah hadir ke acara propaganda Parti Komunis terbesar yang diadakan di stadium nasional Bird Nest dengan kapasiti 91,000 orang di Beijing. Di sana, Chan yang mewakili Hong Kong, bersama-sama dengan selebriti dari Taiwan dan Macau telah mendendangkan lagu Yellow River Cantata, sebuah karya patriotik klasik yang dikeluarkan semasa Perang China-Jepun. Chan bersama dengan dua lagi selebriti itu menyanyi dengan penuh semangat bait-bait lirik yang menyebut; “Pertahankan kampung halaman anda, pertahankan Sungai Kuning, pertahankan seluruh China!”

Pertunjukan ini berlangsung dengan meriah sekali dan ia berlaku ketika sejumlah orang dari negara asal Chan, iaitu Hong Kong ditangkap kerana mencetuskan demonstrasi yang menentang Parti Komunis China. Chan sendiri rasanya tidak lagi gemar untuk bersama dengan Hong Kong apabila dia sendiri pernah memberi pandangan bahawa situasi politik di Hong Kong terlalu bebas dan menganggap sistem demokrasi tidak baik untuk negaranya sendiri.

Dan ketika situasi Hong Kong dan Beijing semakin memanas, Jackie Chan dilihat lebih berpihak kepada China. Dia turut menyokong undang-undang baru yang tidak menggalakkan demonstrasi, penangkapan pembangkang dan penutupan surat khabar yang mengkritik sikap keras China. Populariti dan sokongan dari anak muda terhadap Jackie Chan juga sudah lama merosot dan pelakon itu tidak lagi dianggap sebagai idola yang boleh dibanggakan.

Jackie Chan kongsi detik cemas tenggelam 45 saat selepas terjatuh dari jet ski. Klik pautan di bawah untuk membaca.

Jackie Chan Kongsi Detik Cemas Tenggelam 45 Saat Selepas Terjatuh Dari Jet Ski

Pangsapuri Mewah Milik Jackie Chan Dirampas, Dituduh Terlibat Dengan Rasuah?

Jackie Chan Mungkin Dikuarantin Kerana Dijangkiti Coronavirus?


Jackie Chan Mungkin Dikuarantin Kerana Dijangkiti Coronavirus?

Siapa yang tidak mengenali Jackie Chan? Jackie Chan merupakan seorang pelakon  stunt terkenal di seluruh dunia.

Terbaharu, menjadi perbualan hangat netizen apabila video beliau bersama menghadiri majlis bersama pasukan polis Hong Kong tular di media sosial. Apa yang mencetuskan kebimbangan orang ramai adalah salah seorang pegawai polis tersebut dipercayai positif coronavirus.

Leaked – Commissioner of Police dining with group of #Hongkong artists inc. Jackie Chan, Alan Tam and Tsang Chi-Wai and soccer players. Some were known for triad links. pic.twitter.com/WbLRMTAAEy

— Galileo Cheng (@galileocheng) February 17, 2020

Difahamkan, seramai 59 pegawai polis terpaksa dikuarantin selepas menghadiri sebuah majlis persaraan bersama rakan sekerja yang positif coronavirus. Berikutan itu, para netizen mendakwa Jackie Chan dan rakan-rakannya mungkin akan dikuarantin bersama pegawai polis yang lain.

Akan tetapi, hasil siasatan mendapati bahawa Jackie Chan dan rakan-rakannya berada di majlis berbeza dan lokasi yang jauh.

Penularan wabak coronavirus mencetuskan kebimbangan dalam diri setiap orang, baca artikel tentang coronavirus pada pautan di bawah.

Coronavirus Cetus ‘Panic Buying’ Di Hong Kong, Tisu Tandas Bernilai Lebih RM500 Dirompak

Gara-Gara Wabak Coronavirus, Empat Filem Dari China Ini Terpaksa Ditangguhkan Tayangan Di Malaysia

Hotel Di Langkawi Tawar Diskaun Sehingga 70% Selepas Kurang Pelancong Kerana Coronavirus


Jackie Chan Pun Pasti Kalah Dengan Pakar Karate Ini. Wajib Lihat!

Apa yang bakal terjadi apabila seorang pakar karate ‘paling hebat’ dalam dunia beraksi?

Sesuatu yang menakjubkan dan simply out-of-this-world!


9 Orang Sudah Mati Tapi Orang Ramai Masih Suka Datang Terjun Di Sini

Jika anda berpeluang datang ke lubang sungai ini di “Texas River” adakah terdetik di hati anda untuk meloncat terjun ke dalam sungai ini? mungkin tidak. Akan tetapi, aktiviti inilah yang paling digemari oleh penduduk di sana. “Jacob Well” adalah “Karstic Spring” yang terletak di Texas Hill Country.  Tahukah anda kawasan ini hampir dinobatkan sebagai 7 Keajaiban Dunia?

Lubang sedalam 30 kaki ni memberikan ruang yang banyak untuk menyelam

Apa-apapun pastikan anda tidak tersasar semasa terjun, Batu ada di sekeliling lubang

Lubang sungai ini ditemui pada tahun 1850s oleh peneroka ketika mereka melalui sungai ini

Saya juga pasti benda pertama yang terlintas di hati mereka ketika itu adalah terjun ke dalam sungai.

Bahagian yang lebih dalam adalah merbahaya untuk pengetahuan anda

Saya tidak galakkan anda mencuba jika anda bukan penyelam terlatih

Setakat ini, 9 orang telah meninggal dunia di sini

Jadi, walaupun kelihatan amat menyeronokkan

Sebab jika anda tersasar, mungkin itu adalah terjunan terakhir anda!

Dengan berita mengenai kematian yang berlaku di sana, saya agak mesti ramai yang berhenti melakukan aktiviti menyelam di sana, saya silap. apa-apapun jika anda berpeluang datang ke tempat ini, sila berhati-hati ketika melakukan terjunan (merbahaya) anda.


Sedih Lihat Ular Mati, Lelaki Ini Tekad Tanam Buluh Hingga Jadi Hutan Belantara

Dari serumpun buluh menjadi hutan belantara.

“The forest that once was green, Was colored black by those killing machines.” -Of Monster and Men “Dirty Paw”

Antara pengalaman yang menggerunkan adalah sesi night walk di dalam hutan di Institut Penyelidikan Hutan Malaysia (FRIM).

Dilepaskan seorang demi seorang di dalam hutan belantara waktu malam melalui trek yang disediakan sudah cukup menggoncang perasaan.

Kenangan beraktiviti di situ sewaktu sekolah akan sentiasa diingati. Ada suatu ketika kami dibawa melalui sebuah sungai kecil di dalam hutan tersebut. Katanya sungai buatan.

Tiba-tiba petugas di hutan tersebut menunjukkan kepada kami seekor katak kecil sambil mengeluarkan ungkapan bermakna, “Kalau hutan tu tak tercemar, maknanya mesti ada katak”.

Begitulah ilmu hutan yang pernah aku pelajari. Betul ke tidak fakta itu masih lagi menjadi tanda tanya. Hutan FRIM ini tetap mengagumkan aku. Merupakan hutan buatan manusia terbesar di rantau ini.

Apabila disebut hutan buatan manusia bererti pokok-pokok di sini ditanam sendiri oleh manusia. Bermula dari tahun 1923 hingga 1967, pokok-pokok telah ditanam semula di atas tapak bekas lombong. Keluasan mencecah 544.3 hektar dengan kira-kira 15 juta pokok ini sudah cukup membayangkan betapa gigih mereka yang menanamnya. Kagumnya aku dengan hutan buatan manusia ini!

‘Hutan Jadav’ bermula dari tanah kosong, hanya pasir. Gambar hutan di belakang adalah ‘Hutan Jadav’ yang sebenar.
Rasa kagum kepada hutan pastinya menemukan kita kepada rancangan National Geographic. Satu siaran rancangan yang membawa kita menghayati apa sahaja yang bernama makhluk Tuhan di alam semesta ini.

Pada 25 Januari 2016 yang lalu, National Geographic melalui page Facebook-nya telah berkongsi sesuatu yang mengejutkan. Aku sangat teruja pada tahap tertinggi. Tajuk perkongsian itu tertulis begini.

‘Watch: This man began planting a forest in 1979-and now it’s the size of Central Park’

Kurang lebih 16 minit durasi filem dokumentari arahan William Douglas McMaster itu. Dianugerahkan sebagai dokumentari terbaik The American Pavilion Emerging Filmmaker Showcase tahun 2014. Malah diayangkan di Festival Filem bertaraf antarabangsa di Cannes, Perancis.

Kemudian, William pun kembali ke India untuk menceritakan kejayaannya itu kepada Jadav Payeng. Watak penting dokumentari tersebut.

Gertakan yang bukan biasa-biasa. Dari tahun 1979 Jadav sudah menanam anak pokok satu persatu. Hanya bermula dengan beberapa batang pokok buluh sahaja.

Sekarang saiz hutan yang ditanamnya sendiri secara berseorangan sudah seluas 550 hektar. Lebih luas berbanding FRIM barangkali. Malah lebih luas daripada Central Park di New York (341 hektar) yang bisa kita kenali melalui filem animasi ‘Madagascar’. Gilanya, ini kerja seorang!

Hanya orang kampungnya sahaja yang tahu dan maklum mengenai aktiviti si Jadav ini. Jadav Payeng adalah orang daerah Jorhat, di sebuah wilayah bernama Assam di India.

Di situ ada sebuah pulau terbesar yang terletak di sungai Brahmaputra dengan nama Pulau Majuli. Sekali lagi diingatkan bahawa Pulau itu terletak di tengah sungai.

Di situlah hutan buatan milik Jadav dipelihara sejak 1979. Hinggalah satu hari yang bertuah pada tahun 2009, seorang jurugambar dengan nama Jitu Kalita tiba di Sungai Brahmaputra. Niat hatinya bulat. Tiada lain selain mencari panorama-panorama indah untuk dimuatkan ke dalam kamera digitalnya.

Apakan daya, kalau namanya takdir. Jitu begitu pelik dan terkejut apabila ada sebuah hutan di pulau terbiar itu. Agak luas hutannya.

Jitu akhirnya bertemu dengan Jadav di tebing sungai lalu diceritakan semuanya. Jitu Kalita telah menukilkan kisah itu melalui sebuah artikel, lalu diterbitkan oleh akhbar tempatan di sana.

Cerita yang tersebar luas itu telah mengubah kehidupan Jadav Payeng dan mereka berdua menjadi teman yang rapat. Pastinya berita seperti ini membuatkan rakyat India terkejut beruk.

Kini, orang awam dari Assam ini bergelar The Forest Man of India. Gelaran yang dianugerahkan oleh bekas Presiden India, Dr. APJ Abdul Kalam yang merupakan seorang saintis.

Begitu juga, William Douglas McMaster yang mengfilemkan kisah Jadav ini tidak menoleh ke belakang lagi dan terus membawa kisah ini ke peringkat global. Dokumentari ini terpilih sebagai salah satu The Short Film Showcase di National Geographic hingga aku ditakdirkan menekan klik pada ceritanya.

Jika niat Jitu Kalita bulat. Niat dan tekad yang ada pada Jadav juga semestinya bulat-sebulatnya.

Pulau Majuli adalah satu lokasi yang semakin terhakis saban hari. Jangkaan masa 15 hingga 20 tahun akan menamatkan hayat pulau sungai ini.

Begitu juga musibah banjir yang mempercepatkan lagi hakisan. Niatnya mula teguh setelah melihat ratusan ekor ular mati sungai beserta pokok-pokok yang rosak akibat banjir pada 1979.

Ketika itu masih bergelar remaja. Itulah ‘turning point’ dalam hidup Jadav. Dia berjalan terus melakukan penanaman semula anak-anak pokok.

Hingga sanggup dia membawa sekumpulan semut dan anai-anai dari seberang pulau untuk dilepaskan di hutan miliknya itu. Katanya semut dan anai-anai boleh meningkatkan kualiti tanah. Seorang pakar bernama Ritu Thakur bersetuju dengan pendapat Jadav ini.

Orangnya nampak ‘simple’. Tapi otak geliga bak saintis.

Jadav telah mencadangkan kepada kerajaan agar penanaman pokok kelapa dilakukan di pulau tersebut.

Katanya, kelapa bukan sahaja boleh menjana pendapatan malah jika ditanam sebanyak mungkin ia mampu menguatkan tanah di pulau tersebut untuk mengelak hakisan.

Usaha Jadav bukan setakat itu sahaja. Kerajaan tempatan telah menjalankan permohonan agar Pulau Majuli dijadikan tapak warisan Pertubuhan Pendidikan, Sains dan Kebudayaan Pertubuhan Bangsa Bersatu (UNESCO). Namun, ianya ditolak. Sedemikian banyak ideanya itu pun masih belum disahut mana-mana pihak.

Walaupun tidak disahut lagi, hutan tanam milik Jadav ini masih terus hidup dan membesar. Sudah menjadi habitat buat gajah, harimau, badak dan rusa yang datang menyinggah. Burung pun sudah bermigrasi di situ.

Jadav masih terus menanam pokok. 150 hektar tanah bertentangan hutan pertama yang diusahakan itu pula ditanam pokok.

Gelaran ‘The Forest Man of India’ dan cerita di sebaliknya itu pastinya menjadikan Jadav seorang yang amat berpengaruh saat ini. Siapa yang tak mahu dengar idea-idea Jadav ini?

Usaha terbarunya adalah menanam semula pokok di daerah Dibrugarh dan Dhemaji. Hutan di kawasan itu punah kesan Projek Bogibeel. Projek pembinaan jambatan merentasi sungai Brahmaputra. Jadav telah menemui menteri berkaitan dan mendapat bantuan pelbagai NGO untuk usaha ini.

Video oleh William tentang Jadav di bawah:

Jika kita orang Malaysia yang jauh beribu kilometer dari India sudah merasa asyik dan terinspirasi dengan kisahnya, bayangkan orang di India sana. Seorang teman mahasiswa dari Universiti Sains Malaysia Katnatak Lingayat Education (USMKLE), Belgaum, India bernama Nur ‘Athira Faisal Sabri yang berada di India ada bertanya rakannya, “As a local Indian, what is your personal opinion regarding this man (Jadav Payeng)?”

Jawapan Rajit Sajut, seorang pelajar tempatan itu sungguh mengejutkan.

“Unbelievable. He is godman. He is like president of Singapore who single handedly changed a barren land (part of Malaysia and disowned) into a country who is economical conditions challenges US and equals dollar to Singapore dollar. Anyway this man teaches us that you can achieve anything if you have honesty, dedication and hardwork.”

Kesungguhan menjaga keharmonian hutan ini mengingatkan aku kepada pejuang-pejuang alam sekitar di tanah air ini.

Saban hari mereka juga tidak berhenti memikirkan nasib hutan untuk anak bangsa mendatang.

Ada beberapa NGO alam sekitar yang aku ikuti rapat perkembangannya seperti Persatuan Aktivis Sahabat Alam (KUASA), Sahabat Alam Malaysia – SAM dan Greenpeace Malaysia.

Beberapa soalan telah diajukan kepada Pengerusi NGO KUASA iaitu Saudara Hafizudin Nasarudin. Hafizudin telah memberi respon yang baik kepada aku.

Mereka ini sentiasa menjadi pemantau dan melaporkan aktviti pembalakan dan pencerobohan yang dikira memusnahkan hutan biodiversiti.

Di kala kita berehat panjang, NGO seperti ini menyertai mesyuarat, dialog dan pertemuan dengan pihak berkuasa negeri, Jabatan Perhutanan dan pihak stakeholder yang lain.

Apa yang dikagumi adalah NGO ini mempunyai tapak projek konservasi di Hutan Segari Melintang dan Hutan Bakau Pelancongan Kelip-Kelip Kampung Dew. Untuk tujuan latihan pendidikan pula, mereka lakukan di Silibin, Ipoh.

Apabila ditanya bagaimana orang awam secara individu ingin menjaga hutan dan melakukan penanaman semula pokok, respon Saudara Hafizudin,

“Untuk menanam semula pokok, ia haruslah efektif dan mempunyai nilai signifikan. Dianjurkan orang awam yang berminat tanam pokok supaya berbincang dengan NGO, di manakah paling sesuai untuk ditanam dan spesis apa yang perlu ditanam. Orang awam digalakkan membuat permaculture/urban farming bagi menghasilkan makanan sendiri daripada terlalu bergantung kepada pembelian dari Pasaraya bagi mengurangkan plastik, tenaga dan pencemaran (supply chain).”

Menurut Saudara Hafizudin, mereka banyak belajar daripada seorang pejuang alam sekitar yang sudah lama berkhidmat. Orang yang dimaksudkan itu adalah Encik Meor Razak yang meggerakkan Sahabat Alam Malaysia.

Beliau sangat aktif dalam menjaga hutan di semenanjung ini. Sering masuk hutan menaiki motorsikal untuk tujuan memantau jika ada sebarang kemusnahan dan pembalakan.
Beberapa soalan juga diajukan kepada Encik Meor Razak mengenai peranan orang awam untuk menjaga hutan. Jawab beliau,

“Sekiranya orang awam tidak dapat menyertai mana-mana program dan kegiatan yg dianjurkan oleh SAM atau NGO yang lain, orang awam yang bertanggung jawab bolehlah mengemukakan cadangan mahupun bantahan kepada pihak-pihak berkuasa yang berkenaan secara bertulis, mengemukakan kenyataan kepada media dan sebagainya. Orang awam juga boleh membantu sama ada dalam bentuk sumbangan tunai mahupun barangan yang bersesuaian.”

Beliau secara peribadi akan menyediakan satu tempat untuk projek perhutanan semula. Inilah pesanan bernilai daripada aktivis-aktivis alam sekitar tanah air ini.

Akhirnya, penulis ingin berkongsi petikan kata-kata ini untuk dihayati.

“Syeikh Shamsuddin (Sekh Aksemsettin) bukan sekadar seorang perangsang spiritual Muhammad (Sultan Al-Fateh). Beliau juga pakar dalam bidang botanis. Sehingga Imam Asy-Syaukani mengatakan beliau ini sentiasa kelihatan suka berborak dengan tumbuh-tumbuhan,” -Petikan kata-kata Ustaz Syaari Rahman di Seminar Youth Ace 2014.

Terima kasih pejuang alam sekitar dan pencinta tumbuh-tumbuhan.


Jadi Bahan Membawang Netizen ‘Mat Salleh’, Wak Doyok Kekal Tenang Terima Kritikan

Siapa yang tidak mengenali personaliti fesyen tempatan, Wak Doyok yang sering tampil menggayakan fesyen cukup versatil. Terbaharu, Wak Doyok dijadikan bahan ‘membawang’ netizen luar negara.

Difahamkan, netizen luar negara mula membahan Wak Doyok selepas gambarnya bersama sebuah kereta dimuat naik oleh pengguna Facebook dalam group ‘Upbadge Slutshaming‘.

Meninjau ke ruangan komen, rata-rata netizen luar negara mengatakan bahawa ‘setup’ Wak Doyok bersama kereta dan juga pistol tersebut serba serbi tidak kena. Malah, ada juga yang mengatakan bahawa Wak Doyok peminat Iron Man dan membuat tempahan Iron Man tetapi yang datang hanyalah Wak Doyok.

Teruk dihentam netizen luar negara, perkongsian tersebut mendapat perhatian netizen Malaysia. Rata-rata netizen berasa terhibur dan juga kasihan kerana Wak Doyok dijadikan bahan membawang netizen luar negara.

Wak Doyok yang mengetahui akan dirinya viral sehingga ke Amerika Syarikat kekal tenang dan menerima kritikan dengan berlapang dada. Apakah pendapat anda akan isu ini?

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Gagal Hadir Ke Mahkamah, JAIS Kerah 122 Anggota Untuk Buru Dan Tangkap Sajat

Tiada Niat Persenda Artis K-Pop, Janna Nick Mohon Maaf Dan Bakal Ambil Tindakan Undang-Undang